Αλέξης Τσίπρας: Σύγκληση Συμβουλίου Πολιτικών Αρχηγών και υπουργός Υγείας κοινής αποδοχής - PrevezaNews.gr\n02. Δεκεμβρίου 2020, 18:04\nΑλέξης Τσίπρας: Σύγκληση Συμβουλίου Πολιτικών Αρχηγών και υπουργός Υγείας κοινής αποδοχής\nΤο λοκντάουν είπε, αποτελεί απόδειξη και ομολογία της αποτυχίας της κυβέρνησης στη διαχείριση της υγειονομικής κρίσης\nNews Room6 Νοεμβρίου 20200\nΤην σύγκληση του Συμβουλίου των πολιτικών αρχηγών, τον ορισμό υπουργού Υγείας κοινής αποδοχής, καθώς επίσης και το πάγωμα των αντιλαϊκών μέτρων, ζήτησε κατά την συνέντευξη Τύπου που παραχώρησε ο πρόεδρος του ΣΥΡΙΖΑ-Προοδευτική Συμμαχία, Αλέξης Τσίπρας.\nΤο λοκντάουν είπε, αποτελεί απόδειξη και ομολογία της αποτυχίας της κυβέρνησης στη διαχείριση της υγειονομικής κρίσης. Κατηγόρησε για ασυνεννοησία την κυβέρνηση, αλλά πρόσθεσε ότι «δεν ζητώ την παραίτηση της κυβέρνησης, υποχρεούμαι να διεκδικήσω αυτή η κυβέρνηση να συνέλθει για να σωθεί ο,τιδήποτε αν σώζεται. Δεν διεκδικώ την καρέκλα της εξουσίας, δεν γεννήθηκα πρίγκηπας για να διεκδικώ την καρέκλα…Εμείς δεν έχουμε διάθεση να καπηλευτούμε, αλλά να βάλουμε πλάτη».\nΣε ερώτηση για το τι θα έκανε διαφορετικό από την κυβέρνηση είπε: «Αν ήμουν στην θέση του κ. Μητσοτάκη δεν θα άφηνα την κατάσταση να ξεφύγει, δεν θα άφηνα κλίμα εφησυχασμού, θα έπαιρνα μέτρα στήριξης της κοινωνίας. Ας υποθέσουμε ότι με ξεπερνούσε η κρίση, όπως συμβαίνει τώρα, δεν θα κουνούσα το δάχτυλο στους πολίτες και στις άλλες πολιτικές δυνάμεις. Θα συγκαλούσα το συμβούλιο Πολιτικών Αρχηγών. Θα το έθετα στην διάθεση των πολιτικών δυνάμεων και θα έβαζα έναν υπουργό Υγείας κοινής αποδοχής. Επίσης σε αυτό το διάστημα, η κυβέρνηση πρέπει να παγώσει τις αντιλαϊκές πολιτικές, των “μεταρρυθμίσεων” που βάζουν στο στόχαστρο την ίδια την κοινωνία. Να αναστείλει τον πτωχευτικό νόμο…Δεν μπορεί όμως τώρα που έχει βαρύτατες ευθύνες να μας κουνάει το δάχτυλο».\nΓια τον διπλασιασμό των ΜΕΘ όπως και για τις 7.000 προσλήψεις στο ΕΣΥ, που προβάλλει η κυβέρνηση απάντησε ο τομεάρχης Υγείας του ΣΥΡΙΖΑ, Ανδρέας Ξανθός: «Τι παρέδωσε ο ΣΥΡΙΖΑ στον τομέα Υγείας, αυτό το γνωρίζουν οι άνθρωποι του κλάδου έγινε μία τεράστια προσπάθεια παρά τους μνημονιακούς περιορισμούς να ενισχυθεί. Δεν επιτρέψαμε την κατάρρευση της δημόσιας περίθαλψης, κρατήσαμε όρθιο το ΕΣΥ και το ενισχύσαμε σε κρίσιμους τομείς…Η ΝΔ από τον Ιούλιο που ανέλαβε μέχρι τον περασμένο Μάρτιο δεν είχε προσθέσει ούτε ένα κρεβάτι ΜΕΘ. Η όποια ενίσχυση έγινε υπό την πίεση της πανδημίας όπως έγινε και σε άλλες χώρες. Έγιναν 7.000 προσλήψεις ενώ είχαν δρομολογηθεί ακόμη 3.500 προσλήψεις. Έτσι μπόρεσε να επιβιώσει η δημόσια περίθαλψη. Δεν είναι ικανοποιητική η παρέμβαση που έκανε η κυβέρνηση γι’ αυτό και το σύστημα Υγείας είναι στο όριό του και δεν υπάρχουν αρκετά κρεβάτια ΜΕΘ».\nΓια τα τεστ ανίχνευσης του κορονοϊού είπε: «Η Ελλάδα υπολείπεται στην περίοδο της κρίσης σε αριθμό διενεργούμενων δειγματοληπτικών τεστ ανά εκατομμύριο κατοίκων σε σχέση με τις χώρες της ΕΕ. Αυτό σημαίνει ότι υπάρχει μία διαρκής υποεκτίμηση των πραγματικών κρουσμάτων στην κοινωνία. Αυτό μπορεί να δημιουργήσει λάθος εντυπώσεις και να οδηγήσει σε εφησυχασμό. Τα 10 και 12 χιλιάδες τεστ που γίνονταν μέχρι πρόσφατα δεν έδιναν την πραγματική εικόνα». Σημείωσε ότι τα τεστ δεν επαρκούν και ότι το ένα τρίτο των τεστ γίνονται στον ιδιωτικό τομέα. «Πρέπει να ληφθεί η απόφαση για συνταγογράφηση και δωρεάν τεστ στον πληθυσμό».\nΟ κ. Τσίπρας υποστήριξε ότι τα αισθήματα που επικρατούν στην κοινωνία είναι αισθήματα φόβου, ανασφάλειας και αγανάκτησης και γι’ αυτό «συνιστούμε ψυχραιμία, υπομονή και τήρηση των κανόνων, όσο κι αν μας μοιάζουν ανυπόφοροι ή δυσνόητοι. Ξέρουμε όμως ότι πρέπει να κρατάμε τις αποστάσεις, να φοράμε τις μάσκες. Δεν συμφωνώ ότι η ελληνική κοινωνία έχει δείξει ανεύθυνη στάση, είναι αχαριστία να το λέμε αυτό»..\nΓια την πορεία του Πολυτεχνείου είπε ότι «θα περίμενα από τον κ. Χρυσοχοΐδη να μας πει τι έχει κάνει για να συλλάβει τον Χρήστο Παππά, αντί να κάνει δηλώσεις για την πορεία».\nΠροανήγγειλε πρωτοβουλία για διάλογο τις επόμενες ημέρες.\nΓια τον Σωτήρη Τσιόδρα είπε ότι «εμείς σεβόμαστε τους επιστήμονες, τους τιμούμε για την προσφορά τους και δεν τους χρησιμοποιούμε σαν ασπίδα… Δεν υπάρχει περίπτωση εγώ να ήμουν σε συνέντευξη με επιστήμονα και να τον φωνάζω με το μικρό του όνομα και να του ζητώ να δείξει τα σλάιντς».\nΓια το αν ήταν αναπόφευκτο το λοκντάουν και για το ότι επιβάλλεται και σε άλλες χώρες είπε: «Δεν είμαι ειδικός για να κρίνω την μεταδοτικότητα του ιού…Η Ελλάδα δεν μπορεί να μπει σε τέτοια σύγκριση γιατί η Ελλάδα τον Ιούνιο δεν ήταν στην ίδια θέση με την Ιταλία και την Γαλλία. Ήταν μία covid free χώρα χάρη στις προσπάθειες του ελληνικού λαού και τα πρώτα μέτρα που εμείς τα επικροτήσαμε». Υποστήριξε όμως ότι έκτοτε η κυβέρνηση δεν πήρε τα μέτρα που όφειλε να πάρει και τα οποία παίρνει τώρα με καθυστέρηση.\nΗράκλειο: Κοριτσάκι κατάπιε βίδα και κατέληξε στον αριστερό του πνεύμονα\nΚορονοϊός: 2186 νέα κρούσματα, 613 διασωληνωμένοι\nΑλ. Κούγιας: «Απαράδεκτη διαπόμπευση του Νότη Σφακιανάκη»\nπροηγούμενοRapid tests στα γηροκομεία όλης της χώρας\nεπόμενοΧρυσοχοϊδης: «Το 2020 δεν γιορτάσαμε τίποτα από αυτά που μας ενώνουν. Το ίδιο θα συμβεί και με το Πολυτεχνείο»


ΗΛΙΟΥΠΟΛΗ - ilioupolis.gr - Ανακοινώθηκαν οι βαθμολογίες των Πανελλαδικών εξετάσεων\nΠροηγούμενο Αρθρο ΥΠΕΣ: Χρήσιμες πληροφορίες για τις βουλευτικές εκλογές της 7ης Ιουλίου\nΕπομενο Αρθρο Στάση εργασίας σε Μετρό, Ηλεκτρικό & Τραμ\nΆνοιξε η ηλεκτρονική πλατφόρμα του Υπουργείου Παιδείας όπου οι υποψήφιοι των ΓΕΛ και των ΕΠΑΛ για μία θέση στην τριτοβάθμια εκπαίδευση μπορούν να βρίσκουν τη βαθμολογία τους http://results.it.minedu.gov.gr.\nΈτσι, κάθε ενδιαφερόμενος μπορεί να δει τα αποτελέσματά του χρησιμοποιώντας τον οκταψήφιο κωδικό του και τους τέσσερις αρχικούς χαρακτήρες από το επώνυμο, το όνομα, το πατρώνυμο και το μητρώνυμο, σε κεφαλαίους ελληνικούς χαρακτήρες.\nΜεγάλη διασπορά στις βαθμολογίες άνω του 10 και μεγάλη συγκέντρωση βαθμολογιών κάτω από τη βάση είναι η γενική εικόνα που παρουσιάζουν οι βαθμολογίες των υποψηφίων, σύμφωνα με τα στοιχεία του Υπουργείου Παιδείας.\nΙδιαίτερα στα μαθήματα Βιολογία Γενικής Παιδείας και Μαθηματικά Προσανατολισμού, το ποσοστό των γραπτών κάτω της βάσης ήταν εξαιρετικά μεγάλο: 64,99% για τη Βιολογία και 61,03% για τα Μαθηματικά. Αναλυτικότερα, όσον αφορά στην Ομάδα Προσανατολισμού Ανθρωπιστικών Σπουδών, το μεγαλύτερο ποσοστό βαθμολογιών κάτω από τη βάση κατέχει το μάθημα της Ιστορίας. Το 47,20% των υποψηφίων έγραψε κάτω από 10, ενώ μόλις το 9,04% συγκέντρωσε βαθμολογία από 18 έως 20.\nΕπίσης, στα Αρχαία, το μεγαλύτερο ποσοστό καταγράφεται στις βαθμολογίες 5-10 (το 26,24% των υποψηφίων), ενώ υψηλή βαθμολογία (18-20) συγκέντρωσε το 2,84% των υποψηφίων.\nΓια το μάθημα των Λατινικών, μπορεί κάποιος να πει ότι οι βαθμολογίες ήταν των… άκρων, αφού το 30,29% των υποψηφίων έγραψε κάτω από τη βάση, ενώ το 24,23% αρίστευσε (18-20).\nΣτην Ομάδα Προσανατολισμού Θετικών Σπουδών, στα Μαθηματικά και στη Χημεία, τα ποσοστά βαθμολογιών πάνω και κάτω από τη βάση είναι μοιρασμένα: 46,59% κάτω από τη βάση και 53,41% πάνω από τη βάση στα Μαθηματικά και 42,12% κάτω από τη βάση και 57,88% πάνω από τη βάση στη Χημεία.\nΑναλυτικότερα, στο μάθημα της Χημείας, το 4,37% των υποψηφίων αρίστευσε (18-20), ενώ το 31,04% έγραψε από 0 έως 5. Στα Μαθηματικά, 0-5 έγραψε το 28,4% των υποψηφίων, ενώ 18-19 έγραψε το 4,35% και 19-20 το 5,39%.\nΣτη Φυσική, τη μεγαλύτερη συγκέντρωση είχαν οι βαθμολογίες 5-10 (24,75%), ενώ 18-19 έγραψε το 6,44% και 19-20 το 6,29%. Στη Βιολογία, το 31,43% έγραψε κάτω από τη βάση, ενώ το 16,68% αρίστευσε (19-20) και το 11,46% των υποψηφίων έλαβε βαθμολογία 18-19. Όσον αφορά στην Ομάδα Προσανατολισμού Σπουδών Οικονομίας και Πληροφορικής, τα ποσοστά βαθμολογιών κάτω από τη βάση ήταν αρκετά υψηλά στα Μαθηματικά (73,96%) και στη Βιολογία Γενικής Παιδείας (71,92%).\nΣτα Μαθηματικά, το 49,67% των υποψηφίων έγραψε 0-5, ενώ αρίστευσε (18-19) το 1,58%Ειδικότερα, στα Μαθηματικά, το 49,67% των υποψηφίων έγραψε 0-5, ενώ αρίστευσε (18-19) το 1,58%. Στο μάθημα Ανάπτυξης Εφαρμογών σε Προγραμματιστικό Περιβάλλον, το 22,93% έγραψε από 0 έως 5 και το 11, 87% από 19 έως και 20.\nΤέλος, στο μάθημα των Αρχών Οικονομικής Θεωρίας, το 22,25% έγραψε από 0 έως 5, ενώ βαθμολογίες 18-19 έλαβε το 7% και 19-20 το 5,22% των υποψηφίων. Αξίζει να σημειωθεί, πάντως, ότι για να γίνουν ασφαλείς προβλέψεις σχετικά με το πώς θα κινηθούν οι βάσεις, πρέπει να γίνουν και συγκρίσεις με τα στοιχεία των περυσινών βαθμολογιών.\nΑπό σήμερα, οι 104.000 υποψήφιοι για την εισαγωγή στην τριτοβάθμια εκπαίδευση και τις 78.335 θέσεις των ΑΕΙ θα μπορούν να υπολογίσουν τα μόρια που συγκέντρωσαν, προκειμένου να κάνουν τις τελικές επιλογές τους για το μηχανογραφικό.\nΥπενθυμίζεται ότι από την ερχόμενη Πέμπτη, 4 Ιουλίου, οι υποψήφιοι θα μπορούν να οριστικοποιήσουν το μηχανογραφικό τους δελτίο (επιλέγοντας «Οριστικοποίηση»), στην ηλεκτρονική διεύθυνση http://exams.it.minedu.gov.gr. Όπως έχει ήδη γίνει γνωστό, η προθεσμία για την οριστική υποβολή των μηχανογραφικών δελτίων λήγει τη Δευτέρα 15 Ιουλίου και είναι αποκλειστική.\nΜετά την παρέλευση της προθεσμίας κανένας υποψήφιος δεν θα μπορεί να οριστικοποιήσει το μηχανογραφικό δελτίο. Όλα τα ΓΕΛ και ΕΠΑΛ θα λειτουργήσουν την Τρίτη 9 Ιουλίου καθώς και τη Δευτέρα 15 Ιουλίου για να υποστηρίξουν τους υποψηφίους στην ηλεκτρονική υποβολή των μηχανογραφικών δελτίων.\nυποψήφιοι\tΥπουργείο Παιδείας\tΠανελλαδικές Εξετάσεις\tαποτελέσματα


sex-pol – ΖΩΗ ΚΑΘΕΤΗ ΚΑΙ ΟΡΙΖΟΝΤΙΑ Ή ΣΠΕΙΡΟΕΙΔΗΣ;\nPosted in Anna Freud, Annie, Berta Bornstein, Charles Rycorft, Die Bions, Fenichel, Havard Nilsen, πράκτορα, πράκτορας, πρακτόρων, συνωμοσία, σεξ-πολ, Ίδρυμα Ροκφέλερ, Όσλο, Α. Σ. Νίλ, Α. Σ. Νιλ, Αδόλφος Χίτλερ, Β' Παγκόσμιος Πόλεμος, Βίλχελμ Ράιχ, Βίλι Μπραντ, Γενικός Γραμματέας τού ΟΗΕ, Γκεστάπο, Ελβετία, ΗΠΑ, Κέμπριτζ, Λένινγκραντ, Μόσχα, Μαλινόφσκι, Ρωσική Ψυχαναλυτική Εταιρεία, Ράιχ, Ροκφέλερ, Στάλιν, Στέιτ Ντιπάρτμεντ, Σάμερχιλ, Τρότσκι, Τάνια Ζώτου, Τα βιόντα, Φρόιντ, Χρήστος Μουσουλιώτης, Χρήστος Μουσουλιώτης οργόνη, Χρήστου Μουσουλιώτη, Χρήστου Μουσουλιώτης οργόνη, Χίτλερ, Ψυχαναλυτικής Ένωσης, βιόντα, βιόντα SAPA, βιοηλεκτρική, κίνηση Brown, καγκελάριος, λίβελλος, λιβελλογράφημα, λιβελλογραφήματα, μίσος, ναζί, ναζιστική Γερμανία, Marinus van der Lubbe, Max Eiτingon, Michael Straight, Morgan Bank, New Republic, Otto Fenichel, Peter Stein, Roger du Teil, Rubinstein, sex-pol, Stavenger, The Bion Experiments - on the Origin of Life, The Τroll Circle, Theodor Thjotta, Trygve Halvdan Lie, Wilhelm Reich\t| 3 Comments\n16/08/2010 by Χρήστος Μουσουλιώτης\nΤΟ ΗΜΕΡΟΛΟΓΙΟ ΤΗΣ ΑΘΛΙΟΤΗΤΑΣ (Νο 3)\nΗ τρίτη συνέχεια από τη δράση των μικρομέγαλων ανθρωπάκων που πολέμησαν με λύσσα, γεμάτοι συγκινησιακή πανούκλα έναν από τους μεγαλύτερους επιστήμονες τού 20ού αιώνα.\nΜιλάμε για τον Βίλχελμ Ράιχ, ο οποίος αποτελεί μοναδική περίπτωση σε ολόκληρη την παγκόσμια ιστορία, ως ο επιστήμονας που συκοφαντήθηκε και πολεμήθηκε, όσο κανένας άλλος, από τα πλέον αλλότρια συμφέροντα και -ισμούς. Το γεγονός αυτό κάνει μοναδική την πορεία του επειδή αποτέλεσε στόχο από μηχανισμούς πέντε κρατών. Τής κομουνιστικής ΕΣΣΔ, τής ναζιστικής Γερμανίας, τής καπιταλιστικής Αμερικής, τής Δανίας και τής Νορβηγίας, χωρίς να υπολογίζουμε τους ανωτέρω σαλτιμπάγκους, που με λουδοβίκειο ξερολισμό και ανύπαρκτη ψυχική υγεία τον συκοφαντούσαν και τον καταδίωκαν συστηματικά σε όλη τη ζωή του.\n1933 Φεβρουάριος. Στις 28 Φεβρουαρίου καίγεται το Ράιχσταγκ. Τις επόμενες ημέρες γίνονται σαρωτικές συλλήψεις 15.000 κομματικών στελεχών και διανοουμένων. Ο Ράιχ διαφεύγει επειδή οι συλλήψεις έγιναν με βάση καταλόγους με επίσημα αξιώματα και το όνομά του δεν υπήρχε πουθενά.\nΟι περισσότεροι ιστορικοί συμφωνούν ότι η πυρκαγιά που έκαψε το Ράιχσταγκ ήταν έργο ενός 23χρονου Ολλανδού άνεργου πρώην κομουνιστή του Marinus van der Lubbe. Συνελήφθησαν ως ύποπτοι τρεις Βούλγαροι και ο Ολλανδός 23χρονος. Οι τρεις Βούλγαροι αθωώθηκαν στη δίκη που ακολούθησε και ο 23χρονος Ολλανδός κρίθηκε ένοχος και εκτελέστηκε. Ένας εκ των Βουλγάρων ήταν ο Δημητρόφ, ο οποίος γνώριζε από πρώτο χέρι τη δράση και τις ιδέες τού Ράιχ. Ο Δημητρόφ έγινε αργότερα ένας εκ των φανατικότερων υποστηρικτών του Στάλιν και από τους πλέον έμπιστους φίλους του, ενώ διορίστηκε από τον Στάλιν πρωθυπουργός της Βουλγαρίας με τη λήξη του Β’ Παγκόσμιου Πολέμου.\nΣτο μεταξύ η Γερμανία κηρύσσεται σε κατάσταση έκτακτης ανάγκης, αναστέλλονται τα περισσότερα ατομικά δικαιώματα και όλα αυτά σε λιγότερο από ένα μήνα από τότε που ο Χίτλερ είχε γίνει καγκελάριος και μια εβδομάδα πριν τις εκλογές. Από εδώ και στο εξής μπαίνουν οι βάσεις για να ολοκληρώσει ο Χίτλερ την κατάληψη της εξουσίας να ξεκινήσει τον Β’ Παγκόσμιο Πόλεμο, να κυριαρχήσει μια απέραντη φρίκη και καταστροφή στη Γη και να χάσουν τη ζωή τους 30 εκατομμύρια άνθρωποι.\n1933 Μάρτιος. Η δεύτερη επίθεση κράτους εναντίον τού Ράιχ. Η ναζιστική εφημερίδα «Vοlkischer Beobachter» επιτίθεται στον Ράιχ για το βιβλίο του «Ο Σεξουαλικός αγώνας των νέων». Ο Ράιχ παίρνει το μήνυμα και διαφεύγει την ίδια νύχτα μαζί με τη σύζυγό του στην Αυστρία. Η σύζυγός του επιστρέφει αμέσως στο Βερολίνο, ενώ οι δύο κόρες του βρίσκονται ήδη στη Βιέννη.\n1933 Μάρτιος. Οι ναζί ερευνούν το διαμέρισμα του Ράιχ και παίρνουν ορισμένα αντικείμενα. Η υπηρέτρια αναφέρει την κλοπή στην αστυνομία και τα αντικείμενα επιστρέφονται. Ο Ράιχ πηγαίνει κρυφά το βράδυ στο σπίτι του και παίρνει μερικά ρούχα. Τα αρχεία του είχαν ήδη φυγαδευτεί σε ασφαλές μέρος.\n1933 Μάρτιος. Επιστρέφοντας στη Βιέννη μετά τρία χρόνια παραμονής στο Βερολίνο και με μερικά μόνο μάρκα στην τσέπη ξαναρχίζει την ιατρική του δουλειά.\nΣε λίγο δέχεται επίθεση από τον Φρόιντ, ο οποίος τού ανακοινώνει ότι ο εκδοτικός οίκος των Ψυχαναλυτών δεν θα εκδώσει το βιβλίο «Ανάλυση τού Χαρακτήρα», ένα βιβλίο που ακόμα και σήμερα θεωρείται κλασικό.\n1933 Απρίλιος. Ένας άλλος πολέμιος τού Ράιχ, ο Paul Federn, (κι αυτός από τον στενό κύκλο τού Φρόιντ) ζητά να μη δώσει άλλες διαλέξεις σε κομουνιστές και σοσιαλιστές. Ο Ράιχ αρνείται και ζητά συνεδρίαση τής διοικητικής επιτροπής τής Ψυχαναλυτικής Ένωσης. Ο Federn του ανακοινώνει στη συνέχεια ότι δεν θα μπορεί να συμμετέχει στις συνεδριάσεις των Ψυχαναλυτών. Ο Ράιχ ζητά να γίνει επίσημη συνεδρίαση για το θέμα, όπου η κρυφή εχθρός του, κόρη τού Φρόιντ Anna, δηλώνει ότι είναι εναντίον του οι περισσότεροι. Αυτό μεθερμηνευόμενο σήμαινε ότι δεν είχε μέλλον στη Βιέννη, όπου δεν θα μπορούσε να εκπαιδεύει κανέναν, και θα ήταν επιστημονικά άστεγος.\n1933 Μάιος. Λόγω τού γεγονότος ότι ένιωθε ξένο σώμα στους ψυχαναλυτικούς κύκλους τής Βιέννης κι ενώ ο γάμος του με την Annie είχε τελειώσει, ο Ράιχ μεταναστεύει στην Κοπεγχάγη. Εκεί το Κ.Κ. Δανίας αρνείται να ικανοποιήσει το αίτημά του να δώσει βοήθεια σε όλους τους Γερμανούς πρόσφυγες – και αντί γι’ αυτό ζητάει τα χαρτιά μετανάστευσης τού Ράιχ… Παρά την πολεμική που δέχεται τόσο από τους ψυχιατρικούς κύκλους όσο και από τα όργανα τής εξουσίας τής χώρας, καταφέρνει να ζει ευτυχισμένος επειδή είναι με τη γυναίκα του (Elsa Lindenburg) που υπεραγαπά, τις δύο κόρες του και ταυτόχρονα μπορεί να δουλεύει.\n1993 Καλοκαίρι. Ο οπαδός των ιδεών τού Ράιχ, Kim Philby και μετέπειτα μεγαλύτερος κατάσκοπος τής Μόσχας τού 20ού αιώνα, φθάνει στη Βιέννη.\n1933 Αύγουστος. Η Γερμανική Ψυχαναλυτική Ένωση εκδιώχνει τον Ράιχ από μέλος της, λόγω τής πολιτικής δράσης του. Πρόεδρος ήταν ο Max Eitingon, (αργότερα θα θεωρηθεί πράκτορας των Σοβιετικών, χωρίς να αποδειχθεί κάτι τέτοιο). H εταιρεία ουδέποτε ανακοίνωσε επισήμως την εκδίωξη του Ράιχ, ούτε τις αιτίες που την ώθησαν σε αυτή.\n1933 Οκτώβριος. Η εφημερίδα «Arbejderbladet» τού Δανικού Κομουνιστικού Κόμματος δημοσιεύει ανακοίνωση για συνεδρίαση στην Κοπεγχάγη, όπου «θα συζητηθεί η μάχη εναντίον τής ψυχανάλυσης και των ιδεών τού Ράιχ».\n1933 Νοέμβριος. Το Δανικό Κομουνιστικό Κόμμα μέσω τής εφημερίδας «Arbejderbladet» ανακοινώνει τη διαγραφή τού Ράιχ από το Κ.Κ. Γερμανίας, επειδή προσπάθησε να συνδυάσει τις ιδέες τού Μαρξ και τού Φρόιντ και την έκδοση τού βιβλίου «Η μαζική ψυχολογία τού φασισμού». Αυτό που δεν αναφέρεται στους αναγνώστες της είναι ότι Κ.Κ. Γερμανίας έχει πάψει να υφίσταται οκτώ μήνες νωρίτερα, από το Μάρτιο τού 1933…\n1933 Δεκέμβριος. Η εφημερίδα «Arbejderbladet» τού Κ.Κ. Δανίας δημοσιεύει μεγάλου μεγέθους ανώνυμο κείμενο, με το οποίο χαρακτηρίζονται τα βιβλία τού Ράιχ ως «επικίνδυνα για την επαναστατική δουλειά» και «Η μαζική ψυχολογία τού φασισμού» ως άχρηστο «επειδή δεν δίνει καμία απόδειξη ότι οι ιδέες τού συγγραφέα θα βοηθούσαν την κομουνιστική πάλη».\n1933 Δεκέμβριος. Ο Max Eitingon, το δεξί χέρι τού Φρόιντ, μεταναστεύει στην Ιερουσαλήμ, όπου ιδρύει την Παλαιστινιακή Ψυχαναλυτική Εταιρεία.\n1934 Ιανουάριος. Το όργανο της Κομιντέρν στην Πράγα «Der Gegenangriff» δημοσιεύει άρθρο με σκληρούς χαρακτηρισμούς. Σημειώνεται σε αυτό ότι «η πρόσκαιρη επιτυχία τού Χίτλερ καταβρόχθισε και μέλη της μικροαστικής τάξης, όπως ο Ράιχ που θεωρεί τον εαυτό του κομουνιστή» και πως οι απόψεις του βρίσκονται πλησιέστερα στο φασισμό, ενώ «παίζει τέλεια το παιχνίδι της χιτλερικής προπαγάνδας». Σημειώνεται ότι εκείνη την εποχή ζει στην Πράγα ο σοβιετικός πράκτορας Comrade Thomas. Είναι αυτός που στη συνέχεια θα παντρευτεί την πρώτη σύζυγο τού Ράιχ, Annie και στη συνέχεια θα τον συκοφαντεί συστηματικά.\n1934 Ιανουάριος. Ο Ράιχ αναγκάζεται σε τρίτη μετανάστευση στο Μάλμε τής Σουηδίας.\n1934 Φεβρουάριος. Ο μετέπειτα μεγαλύτερος κατάσκοπος τού 20ού αιώνα Kim Philby, παντρεύεται την Alice Kοhlman, μια γυναίκα, που ήταν δραστήριο μέλος τού κινήματος sex-pol.\n1934 Απρίλιος. Ο Ράιχ εκδίδει το περιοδικό «Zeitscbrift fur Politische Psychologie und Sexualoekonomie» («Περιοδικό για την πολιτική ψυχολογία και σεξουαλική οικονομία»).\n1934 Απρίλιος. Δύο κράτη με τους μηχανισμούς τους κινούνται εναντίον του. Η δανική και σουηδική αστυνομία συνεργάζονται για να ασκήσουν διώξεις στον Ράιχ και σε συνεργάτες του. Ξεσηκώνεται ένα κύμα διαμαρτυρίας για τις πιέσεις που δέχεται. Ο Φρόιντ αρνείται να συμμετάσχει. Η δήλωσή του είναι ξερή: «Δεν μπορώ να συμμετέχω στις διαμαρτυρίες σας για τον δόκτορα Βίλχελμ Ράιχ»… ( Το κλίμα συκοφαντίας εξαπλώνεται στη Νορβηγία όπου το 1934 στη φασιστική εφημερίδα την «ABC» δημοσιεύεται εξαιρετικά χυδαία επίθεση εναντίον του, με επιλεγμένη φωτογραφία, για την οποία ο ίδιος ο Ράιχ παραδέχθηκε ότι φαινόταν σαν ηλίθιος).\n1934 Απρίλιος. Ο συνεργάτης τού Ράιχ Jonathan Leunbach θέτει υποψηφιότητα ως βουλευτής στις εκλογές στη Δανία, με πλατφόρμα τις θέσεις τής sex-pol.\n1934 Απρίλιος. Εμφανίζεται ξανά στο προσκήνιο το κράτος που με τους μηχανισμούς του πολεμά τον Ράιχ. Η Γκεστάπο κατάσχει και κηρύσσει απαγορευμένα τα έργα τού Ράιχ «Τι είναι ταξική συνείδηση», «Διαλεκτικός υλισμός και ψυχανάλυση» και όλα όσα επρόκειτο να δημοσιεύσει στο μέλλον σε οποιαδήποτε χώρα…\n1934 Απρίλιος. Η αστυνομία της Σουηδίας κάνει παράνομα έρευνα στο διαμέρισμα του Ράιχ στο Μάλμο. Εισβάλουν στο χώρο του ενώ θεράπευε ασθενή του.\n1934 Απρίλιος. Η μαρξιστική ομάδα των ψυχαναλυτών συνεδριάζει παράνομα στο ‘Όσλο. Ο μετέπειτα εχθρός τού Ράιχ, ο Fenichel (κι αυτός από τον στενό κύκλο τού Φρόιντ) επικρίνει τις συνθήκες που επικρατούν στη Διεθνή Ψυχαναλυτική Εταιρεία, αλλά εξαφανίζει την επιστημονική συνεισφορά τού Ράιχ, μην αναφέροντας καμία ανακάλυψή του. Ο Ράιχ παρεμβαίνει και ο Fenichel απολογείται λέγοντας πως είχε «ξεχάσει να αναφέρει τη θεωρία του οργασμού»….\n1934 Μάιος. Η Getrude Gaasland, βοηθός αργότερα στη Νορβηγία τού Ράιχ, συλλαμβάνεται από τους ναζί και αφήνεται ελεύθερη πέντε εβδομάδες αργότερα.\n1934 Μάιος. Λήγει η βίζα παραμονής του στη Σουηδία. Υποβάλλει αίτημα περαιτέρω παραμονής για τέσσερις εβδομάδες που απορρίπτεται από την αστυνομία. Διαμαρτύρεται στο υπουργείο Μετανάστευσης χωρίς αποτέλεσμα. Ο υπουργός Δικαιοσύνης εξηγεί ότι η απόρριψη της αίτησης έγινε εξαιτίας «πληροφοριών που έδωσε προσωπικός εχθρός του Ράιχ».\n1934 Μάιος. Η σουηδική κυβέρνηση τού ζητά να αναχωρήσει από τη χώρα στις 24 Μαΐου.\n1934 Ιούνιος. Αναγκάζεται να επιστρέψει παράνομα στη Δανία με το ψευδώνυμο Peter Stein.\n1934 Ιούνιος. Ο Ράιχ δέχεται αίτημα τού διάσημου σοβιετικού σκηνοθέτη Sergei Eisenstein, να τού αποστείλει όλα τα έργα του σχετικά με το κίνημα sex-pol.\n1934 Ιούνιος. Ο μετέπειτα συκοφάντης του Ράιχ, Fenichel, μιλώντας στην ομάδα των ψυχαναλυτών της Κοπεγχάγης, αποκαλύπτει την αδυναμία του να κατανοήσει τη θεωρία του οργασμού. Ο Ράιχ παρεμβαίνει και του κάνει αυστηρές διορθώσεις.\n1934 Ιούλιος. Ο πρώην εκδότης τού Ράιχ και νυν κορυφαίος πράκτορας τής Μόσχας Arnold Deutsch στρατολογεί τον Kim Philby, τον πράκτορα που θα ονομαστεί στη συνέχεια ο μεγαλύτερος κατάσκοπος τού 20ού αιώνα.\n1934 Αύγουστος. Δέχεται ένα γράμμα από τον Γραμματέα της Γερμανικής Ψυχαναλυτικής Εταιρείας που τού αναφέρει ότι δεν πρέπει να εκπλαγεί εάν δεν δει το όνομά του στον κατάλογο των μελών της Γερμανίας και τού ζητά να δώσει τη συγκατάθεσή του γι’ αυτό. Ο Ράιχ δεν αντιλαμβάνεται την παγίδα για την επερχόμενη διαγραφή του και συμφωνεί. «Θαύμαζα την αφέλειά μου και την απειρία μου στην πολιτική ψυχολογία που δεν μ’ άφησαν να εξηγήσω τη μανούβρα», σημειώνει.\n1934 Αύγουστος. Υπό την προεδρία τού Ernest Jones, η Διεθνής Ψυχαναλυτική Εταιρεία, με συνωμοτικό τρόπο διαγράφει τον Ράιχ, στο συνέδριο τής Λουκέρνης, μετά από 14 χρόνια συμμετοχής του σε αυτήν, χωρίς να εξηγήσει ουδέποτε την αιτία. Τα αρχεία του Φρόιντ παραμένουν έως και σήμερα ερμητικά κλειστά σε κάθε αίτημα για να διαλευκανθούν εκείνα τα σκοτεινά χρόνια.\nΗ διαγραφή είχε γίνει μυστικά ένα χρόνο νωρίτερα με προεδρεύοντα τον Max Eitingon. Η ψυχαναλύτρια Edith Jacobson, ήταν η μόνη που γνώριζε το γεγονός και τής «διαφεύγει» να το αναφέρει στον Ράιχ κατά τη συνάντησή τους στο Όσλο τής Νορβηγίας. Αργότερα αυτή η γυναίκα θα σπείρει συκοφαντικές φήμες στις ΗΠΑ εναντίον τού Ράιχ. Ας σημειώσουμε εδώ ότι η Edith Jacobson ήταν στενή φίλη τής πρώτης συζύγου τού Ράιχ, Annie. Επιπλέον ο δεύτερος σύζυγος τής Annie και πράκτορας τής Μόσχας Thomas, βοήθησε τη Jacobson να δραπετεύσει από φυλακή – νοσοκομείο όπου την είχαν κλείσει οι ναζί. Στην Αμερική διατήρησε πολύ στενή φιλία με το ζεύγος των Rubinstein, όπως ήταν το ψευδώνυμο τού σοβιετικού πράκτορα Thomas. Είχε λοιπόν η Jacobson σχέσεις με δύο άτομα – την πρώην σύζυγο του Ράιχ και τον σοβιετικό πράκτορα Thomas -, που για εντελώς διαφορετικούς λόγους το καθένα, συκοφαντούσαν συνεχώς τον Ράιχ.\nΣτη συνεδρίαση των ψυχαναλυτών όπου κρίθηκε το μέλλον τού Ράιχ, ο πρόεδρος τής Βρετανικής Εταιρείας Jones και ο πρόεδρος τής Γερμανικής Εταιρείας τού Βερολίνου Eitingon, μίλησαν εξαιρετικά καυστικά για αυτόν. (Εδώ ένα γεγονός ίσως έχει μεγάλη σημασία. Ο μετέπειτα δικηγόρος τού Ράιχ, Hays, που τον συμβούλεψε να μην προχωρήσει σε αγωγή εναντίον τής δημοσιογράφου της οποίας το άρθρο της αποτέλεσε σημείο εκκίνησης για την καταστροφή του, υπήρξε δικηγόρος τής σοβιετικής φίρμας Eitingon, η οποία συντηρούσε οικονομικά τον Max Eitingon, τον άνθρωπο που ήταν δεξί χέρι τού Φρόιντ. Ο γεννημένος στη Ρωσία Max, με τη σειρά του, συντηρούσε οικονομικά τον εκδοτικό οίκο των Ψυχαναλυτών. Ο Γιουνγκ αστειευόμενος είπε μια μέρα στον Φρόιντ ότι ο Max θα μπορούσε κάποτε να εκλεγεί στη Δούμα (το σοβιετικό κοινοβούλιο). Το επιστημονικό έργο τού Max Eitingon, συγκρινόμενο με αυτό τού Ράιχ ήταν νηπιακό. Παρά ταύτα ο Φρόιντ διατηρούσε μεγάλη εκτίμηση γι’ αυτόν. Ο αμείλικτος εχθρός τού Ράιχ (ο κατά φαντασίαν… απατημένος και ζηλότυπος σύζυγος) Sandor Rado, (κι αυτός από τον πολύ στενό κύκλο τού Φρόιντ), με συνέντευξή του αργότερα στις ΗΠΑ, ανέφερε ότι ο Max Eitingon, είχε εισοδήματα από επιχειρήσεις που επεκτείνονταν σε Ρωσία, Πολωνία, Αγγλία, και Γερμανία…\nΌπως αναφέρει ο Jim Martin στο βιβλίο τού «Wilhelm Reich and the Cold War», παραμένει άγνωστο, πώς ένας πακτωλός χρημάτων ύστερα από συμφωνία με το κομουνιστικό καθεστώς τής ΕΣΣΔ, κυλούσε από τη χώρα αυτή μέσω τής φίρμας Eitingon, προς το δεξί χέρι τού Φρόιντ, τον τότε πρόεδρο τής Γερμανικής Ψυχαναλυτικής Εταιρείας Max Eitingon. Μυστήριο επίσης παραμένει η σχέση τού Max Eitingon με αυτό τον εμπορικό οίκο. Άγνωστη είναι επίσης η σχέση τού Max Eitingon με τον Naum Eitingon. Ο Naum Eitingon είχε κερδίσει την εκτίμηση τού Στάλιν, επειδή ήταν αυτός που σχεδίασε και ολοκλήρωσε τη δολοφονία τού Τρότσκι.\nO Max Eiτingon, το δεξί χέρι τού Φρόιντ, θεωρήθηκε πράκτορας τής ΕΣΣΔ μετά την απαγωγή και δολοφονία ενός Ρώσου στρατηγού το 1937 στο Παρίσι. Ο οργανωτής τής δολοφονίας διέφυγε στη Ρωσία, αλλά η σύζυγός του συνελήφθη, καταδικάστηκε και πέθανε το 1940 σε γαλλική φυλακή. Στο μεταξύ είχε ομολογήσει πως ήταν συχνή επισκέπτης στο σπίτι τού Max Eitingon, πως τής έδινε πολλά χρήματα (κάτι που ο Eitingon παραδέχθηκε) και ανέφερε πως ο άντρας της, που είχε διαφύγει στην ΕΣΣΔ, συναντούσε τους μπολσεβίκους στο σπίτι τού Max Eitingon στο Βερολίνο. Τίποτα από όλα αυτά δεν αποδείχθηκε τελεσίδικα, εκτός τής χρηματοδότησης, που ομολόγησε ο Max Eitingon, με επιστολή του προς τον Φρόιντ…\nPosted in Alice Kοhlman, Annie, Arnold Deutsch, «Η μαζική ψυχολογία τού φασισμού», «Περιοδικό για την πολιτική ψυχολογία και σεξουαλική οικονομία», Comrade Thomas, Edith Jacobson, Eitingon, Ernest Jones, Fenichel, Getrude Gaasland, Hays, πράκτορα, πράκτορας, πρακτόρων, συγκινησιακή πανούκλα, συνωμοσία, σεξ-πολ, Όσλο, Αυστρία, Αυστρία, Αδόλφος Χίτλερ, Ανάλυση τού Χαρακτήρα, Β΄Παγκόσμιος Πόλεμος, Βίλχελμ Ράιχ, Βερολίνο, Βιέννη, Γερμανική Ψυχαναλυτική Εταιρεία, Γιουνγκ, Γκεστάπο, Δανία, Δημητρόφ, Διεθνής Ψυχαναλυτική Εταιρεία, Δούμα, ΕΣΣΔ, Κοπεγχάγη, Κομιντέρν, Κομουνιστικό Κόμμα Δανίας, Μόσχα, Μάλμο, Μαρξ, Πράγα, Ράιχ, Ράιχσταγκ, Στάλιν, Σουηδία, Φρόιντ, Χρήστος Μουσουλιώτης οργόνη, Χρήστου Μουσουλιώτης οργόνη, Χίτλερ, Ψυχαναλυτικής Ένωσης, θεωρία του οργασμού, καπιταλιστική Αμερική, καγκελάριος, ναζί, Jim Martin, Kim Philby, Marinus van der Lubbe, Max Eiτingon, Paul Federn, Peter Stein, rnest Jones, Rubinstein, Sergei Eisenstein, sex-pol\t| 2 Comments


Πέθανε ο Γιώργος Τρομάρας – Voutospress Kefalonia\nΟ Γιώργος Τρομάρας έφυγε από τη ζωή σε ηλικία 75 ετών – Είχε υποστεί πολλαπλά εγκεφαλικά επεισόδια\nΠέθανε σε ηλικία 75 ετών ο Γιώργος Τρομάρας, ο παλαιστής που αγαπήθηκε μέσα από τις επιδείξεις, στις οποίες λύγιζε σίδερα και σήκωνε αυτοκίνητα.\nΕίχε υποστεί πολλαπλά εγκεφαλικά επεισόδια, με τις πληροφορίες να αναφέρουν πως η καρδιά του δεν άντεξε.\nΗ κηδεία θα τελεστεί την Πέμπτη στις 12:00 το μεσημέρι στη Ζωοδόχο Πηγή στην Πλατεία Παιανίας.\nΟ Γιώργος Τρομάρας ήταν παντρεμένος.\nΟ γιος του, Κώστας, ακολουθεί τα χνάρια του πατέρα του στο άθλημα του δυναμικού τριάθλου.\nΠοιος ήταν ο Τρομάρας\nΈχει παρουσιάσει προγράμματα σε μαθητές δημοτικού, γυμνασίου και λυκείου σε όλη την Ελλάδα, πάντα με περισσότερο το ηθικό δίδαγμα. Επαλειμμένα όταν παρουσιάζεται ενώπιον νέων παιδιών, τονίζει πάντα το «μακριά από τσιγάρα και βλαβερές ουσίες και προπαντός από τη μάστιγα του αιώνος, τα ναρκωτικά». Σε κάθε του πρόγραμμα και συνέντευξη δεν παραλείπει να μιλήσει για την πίστη του, για την θρησκεία, την οικογένεια. Όπως έχει πει «η πίστη είναι το Α και το Ω».\nΤΟ ΒΗΜΑ ΤΩΝ ΑΘΛΗΤΩΝ\nΑλλάζει το μοντέλο αδειοδότησης των κτηνοτροφικών εγκαταστάσεων Το Υπουργείο Αγροτικής Ανάπτυξης και Τροφίμων, ανακοινώνει…\nΥΠΕΡΤΑΣΗ (1) Τι είναι η αρτηριακή πίεση\nΤι είναι η αρτηριακή πίεση Αρτηριακή πίεση είναι η δύναμη που προωθεί το αίμα μέσω…\nΔΙΕΓΡΑΨΑΝ 500 ΕΚΑΤ. ΦΠΑ ΠΟΥ ΧΡΩΣΤΟΥΣΕ Η ΓΕΡΜΑΝΙΚΗ HOCHTIEF ΣΤΗΝ ΕΛΛΑΔΑ !!\n-Κυνηγούν με μανία μικρομεσαίους – βιοπαλαιστές και αφήνουν στο απυρόβλητο εταιρείες κολοσσούς. -Τι λένε στο…


Ο Μπλεκ και οι… άλλοι : CaptainBook.gr - Το πιο ενημερωμένο ηλεκτρονικό βιβλιοπωλείο.\nΟ Μπλεκ και οι… άλλοι - των Γ. Παπαδάκη, Ν. Νικολαΐδη\nΑυτό το άρθρο έχει δημοσιευτεί την Τετάρτη, 4 Ιούλιος, 2012 στις 11:04 και ανήκει στην κατηγορία Παρουσιάσεις. Μπορείτε να παρακολουθήσετε τα σχόλια από το RSS 2.0 feed.


Τεντζερέδες και ταψιά βροντούν στην Πόλη « Οι λέξεις έχουν τη δική τους ιστορία\nΤα εξηκοστά ένατα μεζεδάκια »\nΜετάφραση δεν μπορώ να κάνω διότι δεν ξέρω τούρκικα, αν κανείς τουρκομαθής φιλοτιμηθεί ας κάνει. Ωστόσο θα αναγνωρίσω λέξεις. Στον πρώτο στίχο, αυτό το yasaklardan σημαίνει κάτι με απαγορεύσεις (yasaklar), και σε μας διασάκι ή γιασάκι είναι η απαγόρευση, όπως είναι ο τίτλος στο υπέροχο ποίημα του Βρανά Μπεγιάζη (Θείελπη Λεφκία). Στον δεύτερο στίχο έχουμε φιρμάνια, διαταγές (fermanlar), ενώ το biktik στη δεύτερη στροφή πρέπει να είναι από την ίδια ρίζα με το δικό μας «μπουχτίζω». Πιο κάτω στη δεύτερη στροφή το gel θα πει «»έλα», το ξέρουμε από ρεμπέτικα (και ίσως από εκεί να έχει βγει και το δικό μας γκελ). Από τα ρεμπέτικα ξέρουμε και το «γιαβάς», αργά.\nΣτο δεύτερο στίχο της τρίτης στροφής λέει κάτι για δάση, ορμανλάρ (που πουλιούνται, αν πιστέψω το google translate). Στα ελληνικά έχει περάσει η λέξη ως «ρουμάνι». Αλλά σας το αφήνω ως άσκηση να ανακαλύψετε κι άλλες λέξεις που έχουν περάσει στα ελληνικά.\nΚαθαρά πρόσωπα των παιδιών στο γιουτουμπάκι, πρόσωπα καλών ανθρώπων, οι εξεγερμένοι της Τουρκίας που ευημερεί διαμαρτύρονται για τη συντηρητική στροφή που επιβάλλει ο Ερντογάν στην κοινωνία, όχι πολύ διαφορετική από τη συντηρητική στροφή που έχει επιβληθεί αθόρυβα και αδιαμαρτύρητα στη χρεοκοπημένη Ελλάδα. Αλλά για την Τουρκία περιμένω ν’ ακούσω και από σας.\nThis entry was posted on 7 Ιουνίου, 2013 στις 09:32\tand is filed under τούρκικα, Γιουτουμπάκια, Επικαιρότητα, Τραγούδια. Με ετικέτα: Ερντογάν, Θείελπης Λεφκίας, Κωνσταντινούπολη, Kardeş Türküler. You can follow any responses to this entry through the RSS 2.0 feed. You can leave a response, ή trackback from your own site.\n123 Σχόλια προς “Τεντζερέδες και ταψιά βροντούν στην Πόλη”\n7 Ιουνίου, 2013 στις 09:43\nμια διαφορετική προσέγγιση που μου έκανε εντύπωση\nΗ πρώτη λέξη είναι το «πουλάω», orman είναι το δάσος. Sattılar ormanları πούλησαν τα δάση.\n7 Ιουνίου, 2013 στις 09:44\nΌπα λάθος ανάγνωση, σόρι 🙂 Είπαμε, πρώτα καφές.\n7 Ιουνίου, 2013 στις 09:48\n#1. — Εξαιρετικό.\n7 Ιουνίου, 2013 στις 09:50\nKαλημέρα! Μα τι ωραίο τραγούδι! (λίγο ο αμανές στο τέλος παρατράβηξε 🙂 )\nKoίτα να δεις που τελικά αυτοί οι τουρκαλάδες είναι κανονικοί άνθρωποι…\nΟ Ήλιος λάμπει σήμερα! Πάω να «χτυπήσω» καμιά γκόμενα.\n7 Ιουνίου, 2013 στις 10:13\n1.4. Θεωρώ ότι ο ψυχίατρος λέει κοινοτυπίες. «κρίνουμε εξ ιδίων…» σώωπα!\nΤο θέμα το έχει αναλύσει πριν δυόμιση χιλιάδες χρόνια ο Κομφούκιος\n«Δείξ’το μου, και θα το ξεχάσω. Πες το μου, και μπορεί να το θυμηθώ. Κάνε με μέρος του, και θα το καταλάβω!»\n7 Ιουνίου, 2013 στις 10:16\nΕίναι «bıktık» και όχι «biktik». Πρόκειται για το άχρωμο φωνήεν «ı», που οι ελληνόφωνοι, αδυναμία αναπαραγωγής του, το έκαναν «ου» [π.χ. hanım – χανούμ, bıktım – μπούχτισα κοκ]. Γι’ αυτό και η Πόλη γράφεται «İstanbul», επειδή είναι «ί» (παρατηρήστε την τελεία πάνω από το İ!).\nΩραία που βρήκες αφορμή να αναφερθείς και στην Τουρκία των -ανήσυχων και σημαντικότατων αυτών- ημερών! 🙂\n7 Ιουνίου, 2013 στις 10:21\nΑυτό το πρωτότυπο και ζωντανό τραγούδι είναι πολύ πιο αποτελεσματικό από τα δεκάδες πανό με την τετριμμένη συνθηματολογία που συνηθίζονται στις δικές μας διαμαρτυρίες.\n7 Ιουνίου, 2013 στις 10:24\n5: Ευτυχώς που έβαλες εισαγωγικά, αλλιώς θα σκεφτόμασταν ότι την έδειρες.\n7 Ιουνίου, 2013 στις 10:34\n>Μετάφραση δεν μπορώ να κάνω διότι δεν ξέρω τούρκικα, αν κανείς τουρκομαθής φιλοτιμηθεί ας κάνει. Ωστόσο θα αναγνωρίσω λέξεις.<\nΑγγλικά ξέρεις αφού 😀 γιατί δεν διάβαζες τους υπότιτλους; 😀\n7 Ιουνίου, 2013 στις 10:36\nΚαι τραγουδούν τόσο χαρούμενα 🙂\nΚυκλοφορούν πολλά τραγούδια, κυρίως χιπ χοπ στο διαδίκτυο με κουζινικά, π.χ. αυτό http://www.youtube.com/watch?v=7xZUA9Jzo00, αλλά κανένα απ’ όσα ξέρω δέν έχουν την αθωότητα και τη χαρά αυτού τού τούρκικου 🙂\n7 Ιουνίου, 2013 στις 10:42\nΚαθαρά πρόσωπα, ξεκάθαρα λόγια.\n5: Ο αμανές υπεράνω όλων.\n..istemem Ammaan..[= δεν τον θέλω αμάν].\nIstemem babacim (Δημήτρης Μανίσαλης, βιολί, Αθήνα 1960(2:35!!))\nΌντως ωραίο το τραγουδάκι\n1, 4, 6: Δεν ξέρω αν λέει κοινοτοπίες ο ψυχίατρος, έχει δίκιο ότι όλοι μπορεί να προβάλλουν σ’ αυτο που γίνεται στην Τουρκία αυτό που οι ίδιοι θέλουν να δουν, αλλά φοβάμαι ότι κι ο ίδιος αυτό κάνει: Το «απελευθέρωσε την Τουρκία από τα δεσμά του ΔΝΤ» (αλλά είναι, παρ’ όλ’ αυτά, νεοφιλελεύθερος) δεν το πολυκαταλαβαίνω, ο καθένας μπορεί ν’ απελευθερωθεί από τα «δεσμά» του ΔΝΤ όταν έχει ή βρίσκει χρήματα από άλλες πηγές και με την τωρινή κατάσταση της οικονομίας της αυτό ισχύει σήμερα για την Τουρκία. Αν η οικονομική ευρωστία οφείλεται στην πολιτική του Ερντογάν ή σε κάτι άλλο δεν το ξέρω και δεν παίρνω θέση για να μην πω βλακείες. Έχει ανάγει, επίσης, ο κ. ψυχίατρος, σε μέγα ζήτημα την ιστορία με την συνωμοσία των στρατιωτικών (Εργκενεκόν) για την οποία, όμως, εκφράζονται σοβαρές υπόνοιες ότι αποτελεί ή έχει εξελιχθεί (έστω εν μέρει) σε σκευωρία (βλ. Βίκι που, γενικά, προσπαθεί να είναι αντικειμενική http://en.wikipedia.org/wiki/Ergenekon_%28organization%29#Debate_on_Ergenekon). Τέλος, συμφωνώ ότι διάφορα στοιχεία της λεγόμενης ισλαμικής ηθικής για τα οποία διαρρηγνύουμε, τώρα, τα ιμάτιά μας και φωνάζουμε ότι δεν ταιριάζουν στο «δυτικό» μας πολιτισμό ήταν κοινός τόπος και στην Ελλάδα πριν 50 χρόνια (π.χ. η παρθενία της γυναίκας πριν το γάμο κλπ) αλλά δεν νομίζω ότι η μαντήλα, όπως φοριέται σε ισλαμικές χώρες, φοριόταν στην Ελλάδα μέχρι τη δεκαετία του 60, που μας γράφει ο κ. ψυχίατρος. Εγώ γιαγιάδες μόνον έχω δει, με μαύρες μαντήλες, στα χωριά, ακόμη και μετά τη δεκαετία του 60, ίσως και σήμερα.\n7 Ιουνίου, 2013 στις 10:53\n#13. — Κι εγώ ψιλοάσχετος είμαι, και γι’ αυτό προσεκτικός. Διαβάζω σχόλια Τούρκων στα γερμανικά έντυπα που είναι αλληλοσυγκρουόμενα. Ένα παράδειγμα αφορά τους νόμους σχετικά με το αλκοόλ, που ακούστηκαν πολύ ως προσπάθεια του Ερντογάν να φέρει ισλαμικά στοιχεία στη νομοθεσία. Όμως, άλλοι Τούρκοι σχολιαστές επισήμαναν ότι οι περιορισμοί αφορούν τις ώρες στις οποίες μπορεί να πωλείται αλκοόλ (θυμίζω αντίστοιχα το ΗΒ, όπου οι παμπ κλείνουν στις έντεκα) καθώς και την πώληση αλκοόλ στα καταστήματα κατά μήκος των αυτοκινητοδρόμων (λογικό να υπάρχουν περιορισμοί ή και πλήρης απαγόρευση και, σε κάθε περίπτωση, δεν έχει καμία σχέση με το Ισλάμ). Θα μπορούσαν βέβαια αυτοί οι σχολιαστές να ήταν και βαλτοί του κόμματος του Ε. Σε κάθε περίπτωση, είναι ένα από τα παλαβά της υπερπληροφορημένης εποχής μας ότι μπορούμε να βλέπουμε λάιβ τις διαδηλώσεις αλλά επικρατεί σύγχυση σχετικά με το απλό ζήτημα του τι λέει τέλος πάντων αυτός ο περίφημος νόμος του Ερντογάν για το αλκοόλ.\n7 Ιουνίου, 2013 στις 10:55\nΌμορφο το τέλος, μπράβο στα παιδιά.\nΘα πω μόνο το μακρύ-κοντό μου για τη λέξη «τραγούδι», türkü. Έχει πολύ ενδιαφέρον διότι σημαίνει τα, ας πούμε, δημοτικά τραγούδια –και ετυμολογικά βγαίνει (λέει και ο Νισανιάν) από τον Τούρκο, που όπως ξέρουμε μέχρι τον 18ο (τουλάχιστον) αιώνα είχε για τους Οθωμανούς την έννοια του «χωρικού» και μάλιστα του άξεστου. Για τα δυτικότροπα αλλά και τα οθωμανικά αστικά τραγούδια (αυτά που ξέρουμε εμείς ως «πολίτικα» ή «σμυρνέικα») χρησιμοποιείται η λέξη şarkı. Σκεφτόμουν ότι προέρχεται αντίστοιχα από το şark, «ανατολή», με την έννοια του ανατολίτικου δηλαδή. Αλλά αυτό είναι ίσως πιο ξεκρέμαστο απ’ ό,τι ακούγεται (γιατί οι Οθωμανοί να λένε ανατολίτικα τα δικά τους τραγούδια, σε αντιδιαστολή με τι δηλαδή;). Πάλι ο Νισανιάν δίνει μια αρμένικη ετυμολογία: από το şark’ շարք (σειρά, θέση [αν καταλαβαίνω καλά εδώ το makam) ή şarakan շարական (ένα είδος εκκλησιαστικής προσευχής ή προσευχητάριου, ilahi mecmuası). Το şarkı άλλωστε είχε και την έννοια του στιχουργήματος, θέλω να πω υπήρξαν ποιητές τον 18ο αιώνα όπως ο Ναζμί που έγραψαν ποιήματα με λαΙκότερη γλώσσα και στυλ αλλά και συγκεκριμένη δομή (σονέτα σα να λέμε) που μιμούνταν τα τραγούδια, και βέβαια τα ονόμασαν şarkı.\n7 Ιουνίου, 2013 στις 11:00\nΔύτης:»(γιατί οι Οθωμανοί να λένε ανατολίτικα τα δικά τους τραγούδια, σε αντιδιαστολή με τι δηλαδή;)»\nEεε.. σε αντιδιαστολή με τη σχετική τους γεωγραφ.θέση μήπως; Οι πιο δυτικώς ευρισκόμενοι σε σύγκριση με τους πιο ανατολικώς (π.χΠερσία) ας πούμε; 🙂\n(αν έχω πει βλακεία, σχώρα με! Είναι που συνέφιασε 😦 και κρυφτήκαν τα κορίτσα)\n7 Ιουνίου, 2013 στις 11:05\nΘα τα λέγαν δυτικά τότε, garbî όπως Γαρμπή 😉\n7 Ιουνίου, 2013 στις 11:08\n17. A, καλάαα.. τώρα πρόσεξα ότι το «σαρκί» πήγαινε στα σμυρνέικα και πολίτικα.\nΕΝΑ ΚΑΪΦΕ ΚΥΠΡΙΑΚΟΝ ΕΞΤΡΑ ΣΤΡΟΝΓ ΠΛΗΖ! 🙂\n7 Ιουνίου, 2013 στις 11:09\nΆμα διαβάζεις έχοντας στο μυαλό σου τα κορίτσια… (από άλλον θα το περίμενα 😀 😀 )\n7 Ιουνίου, 2013 στις 11:24\nΡε συ Δύτα, εσύ που κατέχεις τα οριτζινάλε και δεν θέλεις γούγλη. Μήπως ξέρεις τι ακριβώς είπε ο Ερνοάννης για το τουίτερ και το ρουφμπούκ; γιατί διαβάζω για διαόλους και τριβόλους και «ολετήρες της κοινωνίας» κι άκρη δεν βγάζω τι είναι έγκυρο απ’όλον αυτόν τον αχταρμά.\n7 Ιουνίου, 2013 στις 11:26\nεε..»Ερντο(γ)άννης» εννοούσα στο 21. (ο καφές είναι ακόμα στον οισοφάγο και οι συνάψεις μου καίνε μαζούτ..)\n7 Ιουνίου, 2013 στις 11:41\nΩραία τα παιδιά!\nΕμείς εδώ στην Ελλάδα, μεχρι να σηκώσουμε το ένα πόδι βρώμισε το άλλο. Και σε ξεσηκωμούς και στα καλλιτεχνικά και στην σύζευξή τους. Γιατί δεν κάνουμε την Θεσσαλονίκη για παράδειγμα, που έχει περισσότερες δυνατότητες, κάτι σαν Βαρκελώνη, Κοπενχάγη, Κωνσταντινούπολη, Βερολίνο. Δεν πάει έτσι, το ξέρω, αλλά είμαστε υπνωτισμένοι. Πολύ μασάζ συνειδήσεων έπεσε.\nΠοιός είναι ο ψυχίατρος;\n7 Ιουνίου, 2013 στις 11:46\nΠαρέθεσα την ανάλυση στο 1 γιατί αποτελεί μια εντελώς διαφορετική προσέγγιση από, τι γενικά δημοσιεύετε στον ελληνικό χώρο, δεν ισχυρίστηκα ότι έχει δίκιο ή άδικο. Γενικά διατηρώ τις επιφυλάξεις μου σε ότι αφορά όλες αυτές τις άνοιξες που ξεσηκώνουν τις ισλαμικές χώρες γιατί και δεν ξέρω τι ακριβώς γίνεται και δεν πιστεύω ότι έχουν κοινή αρχή.\nθα συμμφωνήσω με το Φύζιστ για τους Τουρκογερμανούς συμπατριώτες μου. τυχαίνει οι καλύτεροι φίλοι μας εδώ να είναι τουρκογερμανοί. Δεν έχω ακόμη συζητήσει μαζί τους περι της εξέγερσης ακόμη αλλά να σας πω ότι η σύζυγος (τουρκικό διαβατήριο από επιλογή αλλά με πολύ δυτικά ήθη, οδηγεί μπέμπα, βγαίνει κάθε ΣΚ στα κλαμπ) ήταν ψιλοπερήφανη για την πολιτική που ακολουθεί ο Ερντογάν και σέβονται την Τουρκία στην Ευρώπη αλλά και που τα ψαλλε στο μισητό σε αυτήν Ισραήλ τότε με το στολίσκο και ο σύζυγος (γερμανικό διαβατήριο για να γλιτώσει το στρατό, δεν πίνει αλκόολ δεν τρώει χοιρινό, έχει σπουδάσει) τον μισεί το θεωρεί υποκριτή, επικίνδυνο για το κοσμικό κράτος και την κληρονομιά του Κ. Ατατούρκ, υπηρέτη του κεφαλαίου κτλκτλ. (Να πω ότι η σύζυγος σε κάθε ευκαιρία διαμαρτύρεται που πληρώνουμε το φόρο αλληλεγγύης στους όσσις, σαν κάθε καλή βαυαρή)\n7 Ιουνίου, 2013 στις 11:47\nΝεοκίντ, ακούγοντας εδώ τον Ερντοάνη λέει «şu anda twitter denilen bir bela vardır», δηλ. τώρα υπάρχει ο μπελάς [το πρόβλημα] που λέγεται τουίτερ» και μετά «γενικότερα κατά τη γνώμη μου αυτή τη στιγμή τα σόσιαλ μήδια είναι το κύριο πρόβλημα της κοινωνίας (toplumun baş belasıdır), διότι διαδίδουν ψέματα κλπ κλπ\n7 Ιουνίου, 2013 στις 11:48\nΙΝ θα με ενδιέφερε αν μπορείς να μου πεις για χώρες που έχουν απελευθερωθεί από τη μεγγένη του ΔΝΤ ξεπληρώνοντάς το. Σε ρωτάω χωρίς καμία δόση εξυπνακισμού, με ενδιαφέρει πραγματικά και δεν ξέρω καμία\n7 Ιουνίου, 2013 στις 11:59\nΨυχίατρος είναι ο συγγραφέας του άρθρου στη παραπομπή του σχολιου 1 του munich\n7 Ιουνίου, 2013 στις 12:01\nΓνωρίζοντας την έκφραση «κι αυτός το χαβά του» … νόμιζα ως τώρα πως «χαβάς» σημαίνει «γραμμή» (οπότε «γιολαρί» = «αέρας») 🙂 🙂\n7 Ιουνίου, 2013 στις 12:05\nMόναχε, τι είναι αυτός ο «φόρος αλληλεγγύης στους όσσις» που λες;\nΜη μου πεις ότι οι απατεώνες που σας κυβερνάνε, σαν ξεζουμίζουν ακόμη για να καλύψουν το ντεμέκ-«κόστος» της βίντερφεράινινγκουνγκ!??\n7 Ιουνίου, 2013 στις 12:07\nΝαι αυτό σου λέω, και όλοι οι βαυαροί το αντιμετωπίζουν ακριβώς όπως πολύ εύστοχα το περιγράφεις εσύ πλας κάποια σχόλια για τους ανατολικογερμανούς που έχουν γεμίσει το μόναχο\n7 Ιουνίου, 2013 στις 12:15\nΓιατί φίλτατε Νεοκιντ οι Βαυαροί δεν είναι ρατσιστές ούτε κάνουν διακρίσεις, πολύ έντιμα δε γουστάρουν κανέναν που δεν είναι Βαυαρός 🙂\n(παρακαλώ είναι αστείο, αν κάποιος Βαυαρός διαβάζει να μην το πάρει προσωπικά.)\n7 Ιουνίου, 2013 στις 12:20\nΠαντού στον κόσμο και πίσω απ’ την κάθε λογής «ανάπτυξη» κρύβονται εργολάβοι:\n(αναδημοσίευση από FT)\nμε την Κωνσταντινούπολη του φωτογράφου Αρά Γκιουλέρ να μετατρέπεται ταχύτατα σε ένα νέο Κατάρ. 😛\nΌσοι την έχουν επισκεφτεί πρόσφατα, καταλαβαίνουν τι εννοώ 😐\n7 Ιουνίου, 2013 στις 12:40\n>Δόξα το Θεό\nΞέρω πως τα ξέρεις, μα με τόσα που γράφεις κάθε μέρα, ανθρώπινο είναι να λαθέψεις και καμιά φορά.\nΠέρα για πέρα καλοπροαίρετα.\n7 Ιουνίου, 2013 στις 12:48\nΜε τη φτωχή γνώση που διαθέτω περί τα της Τουρκίας αν μου έπεφτε λόγος να διαλέξω μεταξύ Ερντογάν και πτώσεως του Ερντογάν θα διάλεγα σαφώς το πρώτο.\nΠάντως ζηλεύω τη φρεσκάδα των Τούρκων διαδηλωτών.\n7 Ιουνίου, 2013 στις 13:18\n26: Αυτό πιθανόν να βγει σεντόνι και να πω εξαρχής FWIW ότι η (ταπεινή) προσωπική μου άποψη για το τι πρέπει να γίνει στην Ελλάδα είναι ότι πρέπει να εγκαταλείψουμε το λεγόμενο σταθεροποιητικό πρόγραμμα, kurz που θα λέγατε κι εσείς «Μνημόνιο», και να επιστρέψουμε σε εθνικό νόμισμα. Αυτό το λέω εισαγωγικά, απλώς για να μη νομίσει κανείς ότι είμαι υπερασπιστής του ΔΝΤ, της τρόικας, του Μνημονίου κλπ.\nΤο ΔΝΤ είναι ένας διεθνής οργανισμός στον οποίο κανείς δεν γίνεται μέλος με το ζόρι, πάντως σήμερα 188 κράτη είναι μέλη και τα κράτη που δεν είναι μέλη είναι μάλλον περιθωριακά: Κούβα, Ταιβάν [δεν την δέχονται], Β. Κορέα, Μονακό, Ανδόρα κλπ. Αν δείτε την αγγλική Βικιπαίδεια έχει μια πολύ χρήσιμη σύνοψη για το τι ακριβώς κάνει το ΔΝΤ. Υπάρχει, όντως, ένα πρόγραμμα «παρακολούθησης» (surveillance) της οικονομίας του κάθε κράτους, λεγόμενο Article IV Consultation (περισσότερες πληροφορίες εδώ: http://www.imf.org/external/about/econsurv.htm). Η άποψη που έχει το ΔΝΤ για την οικονομική πολιτική που θα πρέπει να ακολουθεί κάθε χώρα, το λεγόμενο Washington Consensus (δείτε πάλι Βίκι) έχει γίνει αντικείμενο σοβαρής κριτικής αλλά, πάντως, με το πρόγραμμα παρακολούθησης συστάσεις κάνει απλώς το ΔΝΤ, άμα θες τις δέχεσαι άμα θες όχι, ενώ η Βίκι μας πληροφορεί ότι η Αργεντινή (χα! ποιος άλλος;) αν και μέλος του ΔΝΤ δεν συνεργάζεται στη διαδικασία «παρακολούθησης» της οικονομίας της. Ως εδώ λοιπόν δεν μπορούμε να μιλάμε για κάποια «μεγγένη», άμα θες τους ακούς άμα θες τους στέλνεις στο διάολο (ή, που είναι και ευκολότερο, τους γράφεις εκεί που δεν πιάνει μελάνη).\nΈχουμε, βεβαίως, και το πρόγραμμα των δανείων, για τα οποία είναι και πιο γνωστό (διαβόητο, θα έλεγε κανείς) το ΔΝΤ. Εκεί ισχύει αυτό που ισχύει και για κάθε κοινή τράπεζα: Άμα θες να πάρεις το δάνειο, θα συμβιβαστείς με τους όρους τους. Άλλο (και πολύ σοβαρό) ζήτημα αν οι όροι αυτοί είναι σωστοί, δίκαιοι κλπ. Πάντως, άμα δεν θες να συμβιβαστείς, δεν το παίρνεις το δάνειο. Οπότε, είτε αποφασίζεις ότι θα ζήσεις χωρίς δάνειο σε ξένο συνάλλαγμα (γιατί αυτό σου παρέχει το δάνειο του ΔΝΤ, δικό σου νόμισμα μπορείς να κόψεις όσο θες, απλά δεν είναι καθόλου βέβαιο ότι θα γίνεται αποδεκτό ΣΤΟ ΕΞΩΤΕΡΙΚΟ της χώρας σου, το γράφω κεφαλαία για να το τονίσω γιατί δεν ξέρω να γράφω bold ο άχρηστος) είτε πρέπει να βρεις από αλλού (συνήθως όχι από τις λεγόμενες «αγορές» γιατί στο ΔΝΤ πας όταν οι αγορές δεν σου δανείζουν, άρα από πού αλλού; Μόνο από πλεόνασμα στο εξωτερικό ισοζύγιο). Το πρόβλημα της Ελλάδος, και των υπολοίπων χωρών της Ευρωζώνης είναι ότι ΔΕΝ ΕΧΟΥΝ ΕΘΝΙΚΟ ΝΟΜΙΣΜΑ, λειτουργούν με ένα «ξένο» νόμισμα που δεν το ελέγχουν οι ίδιες αλλά η ΕΚΤ. Γι’ αυτό, μόλις στέρεψαν οι αγορές και με δεδομένη την απαγόρευση να δανείζει η ΕΚΤ απευθείας τα κράτη της ΕΕ, δεν είχαν άλλη επιλογή από το ΔΝΤ, αν ήθελαν να παραμείνουν στο Ευρώ. Περισσότερες λεπτομέρειες κάντε γκουγκλ για τον κύριο Paul de Grauwe.\nΕπομένως, ίσως έκανα και λάθος όταν έγραφα ότι μπορείς να απαλλαγείς από το ΔΝΤ ξεπληρώνοντάς το. Στην πραγματικότητα, εκείνο που έπρεπε να γράψω είναι ότι μπορείς να απαλλαγείς από αυτό αποφασίζοντας ότι θα ζήσεις χωρίς τα δανεικά που σου παρέχει, δεν χρειάζεται καν να το ξεπληρώσεις. Όπως γίνεται και με μια Τράπεζα, αποφασίζεις ότι θα ζήσεις χωρίς την πιστωτική κάρτα που σου παρέχει, την κόβεις στα δύο και τη γυρνάς πίσω, κι αφήνεις απλήρωτο το υπόλοιπο, ή το ξεπληρώνεις με δόσεις. Και (ας το πω κι αυτό), σε αντίθεση με την Τράπεζα, το ΔΝΤ δεν μπορεί να σου κάνει κατάσχεση να σου πάρει το σπίτι κλπ. Το πολύ – πολύ να μη σου δώσει άλλο δάνειο, άντε να σε διώξει και από μέλος του, αν και δεν νομίζω να έγινε ποτέ αυτό.\nΠάντως, δια την αποφυγή παρεξηγήσεων, στον σύνδεσμο αυτό http://www.imf.org/external/pubs/ft/fandd/2002/09/rogoff.htm γράφει τα εξής: IMF loans have had a stubborn habit of being repaid in full. Although some countries have gone into arrears, almost all have eventually repaid the IMF: the actual realized historical default rate is virtually nil. Ο κύριος που το γράφει δεν είναι άσχετος: είναι ο Kenneth Rogoff παγκοσμίου φήμης (που λένε) οικονομολόγος ο οποίος ναι μεν προσφάτως έγινε ολίγον ρεζίλι για λόγους που αμέσως θα εξηγήσω, αλλά το ξέρει το άθλημα και δεν είναι άσχετος. Και το άρθρο του, που πολύ βιαστικά το διέτρεξα, μου φαίνεται ότι είναι γραμμένο (όπως ίσως φαίνεται και από τον τίτλο του) από εντελώς άλλη σκοπιά, δηλαδή ασχολείται με το ερώτημα αν το γεγονός ότι υπάρχει το ΔΝΤ δημιουργεί τον περίφημο moral hazard παρακινώντας, δηλαδή, ιδιώτες να δανείζουν χωρίς να πρέπει κράτη, με την λογική ότι, στο τέλος, τα κράτη αυτά θα δανειστούν από το ΔΝΤ και θα τους ξεπληρώσουν. Και φαίνεται, αν κατάλαβα καλά, να λέει ότι δεν υπάρχουν επαρκείς ενδείξεις γι’ αυτή την υπόθεση, που ο ίδιος για πολλά χρόνια (όπως λέει) την υποστήριζε. Παρεμπ. το ρεζιλίκι του οφείλεται στο ότι ήταν ο ένας από τους δύο συντάκτες μιας μελέτης που έκανε θραύση πριν από 3 χρόνια, καταλήγοντας στο συμπέρασμα ότι μόλις το χρέος ενός κράτους ξεπεράσει, ως λόγος προς το ΑΕΠ, το μαγικό ποσοστό 90%, η ανάπτυξη επιβραδύνεται. Όπως προσφάτως απεκάλυψε ένας μεταπτυχιακός φοιτητής (που, όχι άδικα, έγινε διάσημος μέσα σε μια μέρα) εκτός όλων των άλλων προβλημάτων της, η μέλετη αυτή είχε και ένα κοινότοπο προγραμματικό λάθος στο Excel που, αν το διόρθωνες, η περίφημη «επιβράδυνση» της ανάπτυξης μετά το μαγικό όριο 90% ήτανε στα όρια του στατιστικού λάθους (κάτι σαν 0,1% νομίζω). Γράφω τώρα από μνήμης γι’ αυτό το περιστατικό, που σίγουρα θα το βρείτε στο google έκανε θραύση πριν λίγες εβδομάδες.\nΦάτε και κανένα Weißwurst για μένα, ωραία είναι 🙂\n7 Ιουνίου, 2013 στις 13:39\nk. IN σας ευχαριστώ. Είχα διαβάσει πριν χρόνια το βιβλίο της πανέμορφης κ. Κλάιν και αν και δεν το θυμάμαι με λεπτομέρειες ανέφερε μέσες άκρες ότι ο μόνος τρόπος να απελευθερωθείς από το ΔΝΤ είναι όπως λέτε να το στείλεις στο διάολο .\nοπότε πράγματι η Τουρκία κατάφερε μόνη στα παγκόσμια χρονικά να απαλλαγεί από το ΔΝΤ ξεπληρώνοντας το;\n7 Ιουνίου, 2013 στις 13:47\nΗ γιαγιά μου στη Ξάνθη το χαβά τον χρησιμοποιεί αλλιώς. Όταν εμείς συνεχίζουμε να κάνουμε κάτι (πχ φασαρία) και μας έχει επανειλημμένως να σταματησούμε, μας λέει » Έσεις το χαβά σας» . Θα μπορούσε να ‘ναι μεταφορική σημασία του σκοπού.\n7 Ιουνίου, 2013 στις 14:05\n36: Παρακαλώ, τι λέτε, υποχρέωσή μας… 🙂\nΚοιτάξτε, το λέω με κάθε επιφύλαξη γιατί ΔΕΝ έχω διαβάσει το βιβλίο the Shock doctrine της Ναόμι Κλάιν, αλλά η προσωπική μου αίσθηση είναι ότι η συγκεκριμένη κυρία είναι ΓΤΠΚ και, πολύ ορθώς, ο μεγάλος αρχηγός Αλέξης Τσίπρας δεν ακούει τις δικές της οικονομικές συμβουλές αλλά αυτές της Ναόμι Κάμπελ 🙂 που κάτι θα ξέρει από οικονομικά αφού έχει τρελαθεί στο τάληρο από το μόντελιγκ η κοπέλα! Νομίζω ότι το εν λόγω βιβλίο της Κλάιν αναφέρεται, περίπου, σε μια γιγάντια θεωρία συνομωσίας του στιλ «με το ζόρι τους βάζουνε στο ΔΝΤ για να τους καταστρέψουνε/εκμεταλλευτούνε/δεν-ξέρω-τι» την οποία εγώ δεν την πιστεύω (όπως και τις περισσότερες θεωρίες συνομωσίας). Επομένως, μη βασίζεστε μόνον στη μνήμη σας για το τι διαβάσατε εκεί, ψάξτε το το πράγμα.\nΕκείνο ακριβώς που έκανε η Τουρκία, σύμφωνα με αυτό το σύνδεσμο http://www.bloomberg.com/news/2013-05-13/erdogan-s-imf-triumph-masks-surge-in-private-debt-turkey-credit.html είναι: «Turkey paid its last loan installment to the International Monetary Fund after a 52-year relationship, a triumph for Prime Minister Recep Tayyip Erdogan as government debt falls even as private borrowing surges». Ξεπλήρωσε το ΔΝΤκαι δεν έχει ανάγκη να πάρει άλλο δάνειο από αυτό, τουλάχιστον επί του παρόντος. Σίγουρα, πάντως, δεν πρέπει να είναι η μόνη χώρα που το έχει κάνει αυτό.\nΚρατήστε και κάποιες επιφυλάξεις για τους θριάμβους του Ερντογάν ή του καθενός, όχι ότι είναι κακό που ξεπλήρωσε το ΔΝΤ και ησύχασε από αυτούς, προς Θεού, αλλά μην εκπλαγείτε αν, λ.χ., σε 10 χρόνια η Τουρκία είναι σε κακό χάλι. Όχι βέβαια ότι το εύχομαι ή ότι ξέρω κάτι ή ότι προφητεύω, απλώς τους είδαμε και τους δικούς μας θριάμβους με την «ισχυρή Ελλάδα» και το «Κώστας-Κώστας» που φώναζαν εν ρυθμώ οι υπόλοιποι Ευρωπαίοι ηγέτες στο Ευρ. Συμβούλιο όπου αποφασίστηκε ότι η Ελλάδα πληροί τα κριτήρια και θα εντασσόταν στο Ευρώ. Είδαμε πού κατέληξαν… Ειδικά αυτό το private debt surges, ένδειξη φούσκας σε φάση φουσκώματος, δεν είναι καλό σημάδι κατά την ταπεινή μου άποψη.\n7 Ιουνίου, 2013 στις 14:15\n@34: Ηλέ, πρέπει όμως να πεις, το γιατί και ποια είναι η αντι-Ερντογάν λύση. 🙄\nΗ δική μου ταπεινή γνώμη είναι ότι, το «τυχαίο» γεγονός της κοπής δέντρων από την πλατεία ανέδειξε τις ταξικές αντιθέσεις στην τουρκική κοινωνία όπου, παρά τους υψηλούς ρυθμούς καπιταλιστικής ανάπτυξης που απολαμβάνει η αστική τάξη, οι εργολάβοι και οι δημιουργοί εικονικου χρηματιστηριακού πλούτου, οι εργαζόμενοι αντιμετωπίζουν τη σκληρή πραγματικότητα της τζάμπα δουλειάς, χωρίς δικαιώματα, την ανεργία και τη φτώχεια των πέριξ των μεγάλων πόλεων παραγκουπόλεων.\nΣυνάδελφος μηχανικός που εδώ και 1-2 χρόνια έχει μετοικήσει στην Τουρκία δουλεύοντας για Τούρκο εργολάβο-κοινοπράκτη, παίρνει 700 ευρώ καθαρά, θεωρούμενος προνομιούχος απέναντι στους ντόπιους.(\n(εδώ θα ήταν άνεργος) 😦\nΓια να μην συζητήσουμε πόσο παίρνει ο αντίστοιχος μισθωτός μηχανικός του Γάλλου κοινοπράκτη … 🙄\n7 Ιουνίου, 2013 στις 14:25\n#31. — Ζάουάουσλέντερπράιςς!\n7 Ιουνίου, 2013 στις 14:28\nΤο συγκρότημα: οι Kardeş Türküler είναι, αν έχω καταλάβει καλά, μια κολλεκτίβα μουσικών που ασχολείται με παραδοσιακή μουσική απ’ τη δεκαετία του ’90. Δεν είναι φολκλόρ στη φορμόλη, ακίνητο στο χρόνο, το ρεμιξάρουν (μεταφορικά μιλώντας) και το εμπλουτίζουν. Πρόπερσι, που είχα πάει στην Πόλη, είχανε μόλις βγάλει δίσκο και έκαναν γκραν σουξέ, τουλάχιστον στους νέους και στο φοιτητόκοσμο. (Το τσίμπησα, πολύ καλό.)\nΤο βίντεο: αχαχα, οι πιγκουίνοι! [Τρελή καζούρα στο CNN Turk, που εδειχνε ντοκιμαντέρ με πιγκουίνους την ώρα που η Ισταμπούλ καιγότανε.]\nΤο κυρίως θέμα: πολύ καλά κάνουν και ξεσηκώνονται απέναντι. Όμως, το κόμμα του Ερντογάν είναι 11 χρόνια στην εξουσία, και οι πιτσιρικάδες δε θυμούνται πώς ήταν πριν η Τουρκία. Οπότε γίνονται μερικές επικίνδυνες παρεξηγήσεις. Την αυταρχικότητα του τουρκικού κράτους δεν την εφηύρε ο Ερντογάν. Πάντα εκεί ήταν, αναπόσπαστο κομμάτι του μηχανισμού, και δεν πρόκειται να εξαφανιστεί ως δια μαγείας μόλις ανέβει ο επόμενος κεμαλιστής.\nΑυτό το παραμύθι (κακός ισλαμιστής! μπαμπούλας!) πάνε να πουλήσουν και τα δυτικά ΜΜΕ, τα οποία αγνόησαν επιδεικτικά σημεία και τέρατα των προηγούμενων κυβερνήσεων – αν και τότε δεν είχε twitter και τέτοια πράγματα του Σατανά.\nΕν ολίγοις, χρειάζεται ριζική ανατροπή και όχι αλλαγή φρουράς. Ειλικρινά δεν ξέρω τι είναι αλήθεια και τι ψέματα στην όλη ιστορία με το σκάνδαλο Εργκένεκον, αλλά όπως και να ‘χει, η επιλογή «στρατός ή θεοκρατία» (όπως λέμε Καραμανλής ή τανκς) είναι τεράστια μούφα, και δεν αφήνει τη χώρα να πάει μπροστά.\nΟι Τούρκοι δικαιούναι ένα πραγματικά δημοκρατικό κοσμικό κράτος, όπου ούτε ο στρατός θα καραδοκεί να «επέμβει» ανά πάσα στιγμή, ούτε θα πηγαίνεις φυλακή επειδή κατέκρινες την πολιτική του Κεμάλ, ούτε θα σε τσουβαλιάζουν ως «τρομοκράτη» επειδή μοίραζες φυλλάδια για το Κουρδικό, ούτε η αστυνομία θα κατραπακιάζει αριστερούς και κεμαλιστές αδιακρίτως επειδή διαδηλώνουν, ούτε θα χρειάζεσαι την άδεια του συζύγου σου για να κάνεις έκτρωση.\nΚαι τέλος, όποιος φρικάρει με τον ηθικό συντηρητισμό του Ερντογάν, καλά κάνει και φρικάρει, αλλά ελπίζω να θυμάται ότι ο εν λόγω συντηρητισμός είναι πολύ light σε σχέση με τους περισσότερους Αμερικάνους Ρεπουμπλικάνους, που τους ακούς και θες να βαρέσεις το κεφάλι σου στον τοίχο. Ή μάλλον, το δικό τους. Κι εδώ στην Ελλάδα, δεν είμαστε ακριβώς το πρότυπο προοδευτικής κοινωνιάς, ναι;\nΚαι μια ερώτηση: στα ελληνικά γράφουμε Ιστανμπούλ (με ν) ή Ισταμπούλ (άνευ);\n7 Ιουνίου, 2013 στις 14:32\nκ. ΙΝ κάνετε λάθος, φυσικά παραδέχεστε ότι δεν έχετε διαβάσει το βιβλίο. Το οποίο περιγράφει με ποια μέθοδο πείθονται χώρες να υιοθετήσουν μια συγκεκριμένη αδιέξοδη οικονομική πολιτική που τους παρουσιάζεται ως μονόδρομος και ευνοεί μόνο συγκεκριμένα συμφέροντα. Το βιβλίο βασίζεται σε ενδελεχή έρευνα και παραθέτει παραδείγματα και στοιχεία.\nΔεν ξέρω τι σημαίνει ΓΤΠΚ αλλά η κ. Κλάιν μας κέρδισε όλους ήδη με το πρώτο της βιβλίο NO LOGO που θα έπρεπε να διαβάσει κάθε καταναλωτής που σέβεται τον εαυτό του και κάθε συνηδητοποιημένος πολίτης και σας το συνιστώ ανεπιφύλακτα. Με ενδιαφέρον παρακολουθήσαμε το διάλογο της συγγραφέα με τον The Economist, που ήταν φανατικά pro logo, και σπεύσαμε να αγοράσουμε το επόμενό της βιβλίο πριν καν μεταφραστεί. Και αποδείχθηκε ότι καλά κάναμε αφού είμασταν από τους λίγους που δεν μας έκανε έκπληξη τι έφερε το μνημόνιο στην Ελλάδα, ό,τι ακριβώς είχε περιγράψει η Ναόμι Κλάιν\nΔεν ξέρω αλλά εγώ τον συμπαθώ πολύ τον Ερντογάν.\nΌλα καλά του και άγια. Όμως αυτούς τους περιορισμούς στην κατανάλωση του αλκοόλ(!) τι τους ήθελε ο χριστιανός, ουπς, ο μουσουλμάνος;\nΒέβαια σε άλλες παραπλήσιες χώρες τα πράγματα είναι χειρότερα\n7 Ιουνίου, 2013 στις 14:34\n@28, 37: Άρα, μάλλον, η έκφραση σημαίνει «Εσύ το τραγούδι σου», δηλαδή άλλο τραγουδάμε εμείς, και άλλο τραγουδάς εσύ.\nΠαρεμπιπτόντως, επειδή λέμε για το aria και το air, διαβάζω στο ΛΚΝ άρια: λόγ. αντδ. < ιταλ. aria < λατ. aera < αρχ. ἀέρα, αιτ. του ἀήρ.\n7 Ιουνίου, 2013 στις 14:36\nγια τα χιλιάδες ορθογραφικά ζητώ συγγνώμη όπως και στον αγαπημένο συμπατριώτη στο 40 που τον χαιρετώ εγκαρδίως 🙂\n7 Ιουνίου, 2013 στις 14:46\nΥπάρχουν και άλλες χώρες οι οποίες αποπλήρωσαν το ΔΝΤ. Δύο πρόσφατες (2005-2006), είναι η Βραζιλία του Λούλα και η Αργεντινή του Κίρχνερ.\nΗ αποτελεσματικότητα της κίνησης είναι, βέβαια, άλλο καπέλο.\n7 Ιουνίου, 2013 στις 15:02\nΜε αφορμή το #46. Διάβαζα πρόσφατα σε περισσότερα από ένα έντυπα ότι η Βραζιλία (του Λούλα και μετά απ’ αυτόν) έχει επιτύχει θεαματικά αποτελέσματα στην καταπολέμηση της φτώχειας. Λέμε να κρατάμε μικρό καλάθι αλλά τουλάχιστον οι αριθμοί ήταν εντυπωσιακοί και, επιπλέον, διασταύρωσα την πληροφορία ζητώντας τη γνώμη δύο συναδέλφων εκεί. Αν είναι αλήθεια, δεν μου φαίνεται λίγο, κάθε άλλο μάλιστα.\nΣτα γρήγορα έναν σύνδεσμο με την άποψη της Προέδρου, Ντίλμα Ρουσσέφφ, και συγγνώμη που είμαι ελαφρώς εκτός θέματος.\n7 Ιουνίου, 2013 στις 15:03\nΦτου, ξέχασα ν’ αλλάξω το νικ στο 47. 😉\n7 Ιουνίου, 2013 στις 15:04\nΕυχαριστώ πολύ για τα νεότερα σχόλια, να με συμπαθάτε που έλειπα (και που θα ξαναφύγω, δυστυχώς).\nΈμαθα πολλά για την Τουρκία, αυτό ήταν και ένας σκοπός της ανάρτησης.\n15: Α μπράβο, ώστε συνδέονται ετυμολογικά.\n19: Αυτό το είχαμε παρουσιάσει παλιά στο ιστολόγιο!\n28: Yol είναι ο δρόμος (και άλλα πολλά), όπως σε εκείνη την ταινία του Γκιουνέι\n33: Επίτηδες το έγραψα, όχι από παραδρομή. Προσπαθώ να αποφεύγω τη δοτική όταν δεν έχω υπογεγραμμένες.\n44: Πρόσεξε ότι λέμε επίσης «αυτός το βιολί του», ή «άλλαξε τροπάρι».\n7 Ιουνίου, 2013 στις 15:06\n«ΤΗΣ Κίρχνερ» Κάιζερ! 🙂\n7 Ιουνίου, 2013 στις 15:09\n10: Αλφρέδο, οι υπότιτλοι δεν τα λένε όλα 🙂\n7 Ιουνίου, 2013 στις 15:10\nMea culpa! Επί Νέστορος όντως έγινε ,κι όχι επί Χριστίνας.\nΑλλά δεν ήταν ακριβώς pay-off αλλά πιο πολύ Cancellation. 🙂\n(ό,τι λέει και ο Άλεξ. 😉 )\n7 Ιουνίου, 2013 στις 15:17\n45: Δηλαδή και η Αρία φυλή, από τον αέρα προέρχεται;\n🙂 (γεια σου φίλε Κώστα)\n7 Ιουνίου, 2013 στις 15:52\nΑν με το cancellation εννοείς στάση πληρωμών, δεν ισχύει κάτι τέτοιο. Ήταν κανονική αποπληρωμή από τα αποθεματικά τους και εκεί εστιάστηκε ένα μεγάλο μέρος της κριτικής που δέχτηκαν οι κυβερνήσεις τους.\nΗ Βραζιλία όντως έχει βελτιώσει πολύ τα οικονομικά της την τελευταία δεκαετία. Δεν είναι τυχαίο άλλωστε ότι είναι μέλος των ισχυρών αναδυόμενων εθνικών οικονομιών (BRIC), ήδη από το 2006. Πάντως, φαίνεται να έχει πληγεί κι αυτή από την τρέχουσα κρίση. Το real βρίσκεται σε χαμηλό τετραετίας, η κεντρική τράπεζα ανεβάζει τα επιτόκια για να καταπολεμήσει τις πληθωριστικές πιέσεις, ενώ παράλληλα προσπαθούν να αναθερμάνουν την ισχνή οικονομική μεγέθυνση των τελευταίων περιόδων.\nΒραζιλία – Τελευταίες εξελίξεις\nΗ Αργεντινή είναι σε πολύ χειρότερη μοίρα, με τον πληθωρισμό πραγματικά να καλπάζει και την κυβέρνηση Κίρχνερ να βρίσκεται σε ανοιχτή αντιπαράθεση με το IMF (έβαλε λίγο και το χεράκι του ο Παπαχελάς με τους φακέλους). 🙂\n7 Ιουνίου, 2013 στις 16:02\n#54(β). — Ευχαριστώ, Mindkaiser.\n7 Ιουνίου, 2013 στις 16:24\nΓράφομαι μόνο για να μου’ρχονται τα σχόλια στο ημέλι, δεν έχω χρόνο τώρα να σας πω όσα θα ήθελα γιατί πρέπει να δουλέψω σαν το σκυλί σήμερα! 🙂\nΠολύ ενδιαφέρον θέμα έπιασες Νικοκύρη σήμερα!\nΥπόσχομαι να επανέλθω το βράδυ με πληροφορίες «εκ των έσω»! 🙂\n7 Ιουνίου, 2013 στις 16:37\n40: Το πράις στο τέλος σημαίνει Πρώσσοι ή κάτι άλλο;\n41: Από τα λίγα που ξέρω για την Τουρκία, συμφωνώ απολύτως με την ανάλυσή σας.\n42: Αν δεν ξέρετε τι σημαίνει ΓΤΠΚ, δεν θα σας το πω εγώ, γιατί μετά, όταν έλθετε στην Ελλάδα και αφού γλυτώσετε από τα χέρια του Γς, θα ψάχνετε να βρείτε εμένα! 🙂\nΚοιτάξτε, δεν το έχω διαβάσει το βιβλίο της Ναόμι Κάμπελ εεεεε Κλάιν, οπότε μπορει και να την αδικώ. Οφείλω να ομολογήσω ότι εκείνο που είπε πρόσφατα στην επίσκεψή της στην Ελλάδα, ότι δεν μπορεί να διαπραγματεύσαι απειλώντας να κάνει κάτι, χωρίς να έχεις σκεφτεί την πιθανότητα ότι μπορεί και να χρειαστεί να το κάνεις αυτό που απειλείς, μου φάνηκε λογικό και την εκτίμησα.\nΕκείνο που έχω διαβάσει εγώ είναι το βιβλίο The Rebel Sell των Heath και Potter το οποίο μου φάνηκε τότε πολύ καλό, και το οποίο κάνει (μου φάνηκε) κόσκινο το No logo και όλη την ιστορία του culture jamming. Εκείνο με το οποίο κυρίως διαφωνώ δεν είναι τόσο ότι οι «θεραπείες» του ΔΝΤ δεν είναι σωστές, μπορεί και να μην είναι (τώρα πια το ξέρουμε καλά αυτό στην Ελλάδα). Δυσκολεύομαι να αποδεχτώ την ιδέα ότι όλα αυτά γίνονται «επίτηδες» από κάποια σκοτεινά κέντρα που θέλουν να κερδίσουν οι λίγοι και να χάσουν οι πολλοί. Γι’ αυτό μιλώ για θεωρίες συνομωσίας. Γενικότερα, είναι πολύ γοητευτικό να θεωρείς ότι κάποιοι κακοί καπιταλιστές, νεοαποικιοκράτες, νεοφιλελεύθεροι, νεορθόδοξοι (Καμμένος) κερδίζουν από την οικονομική κρίση και οι πολλοί αγνοί εργάτες, πατριώτες, ιθαγενείς κλπ. χάνουν, αλλά εγώ δεν βλέπω και κανέναν να τρίβει τα χέρια του και να λέει «Τέλεια, οικονομική κρίση»! Συμφωνώ, βέβαια, ότι πολλοί χάνουνε πολλά και ελάχιστοι πολύ λιγότερα ή και τίποτε. Τέλος πάντων…\nΣε πρώτο πληθυντικό γιατί γράφετε; Είστε περισσότεροι από ένας, είναι της μεγαλοπρέπειας 🙂 ή είναι λεπτή ειρωνεία επειδή σας απευθύνομαι στο β’ πληθυντικό; Για λόγους ευγένειας το κάνω, αν σας φαίντεαι χαζό ευχαρίστως περνάμε στον ενικό.\n46, 54: Σωστά.\n7 Ιουνίου, 2013 στις 16:44\n41: Και έλεγα τι δουλειά έχουν οι Πιγκουίνοι. Τελικά, έτσι όπως μας τα λες με το CNN είναι το καλύτερο σημείο του βίντεο!\n7 Ιουνίου, 2013 στις 16:47\nΤσίφτηδες. τσίφτισσες, τσιφτετέλια, ωραία πράματα!\n7 Ιουνίου, 2013 στις 17:02\nΑὐτὸ τὸ «δόξα τὸ Θεὸ» μοῦ ‘βγαλε καὶ μένα τὸ μάτι, τὸ ὁμολογῶ!\n7 Ιουνίου, 2013 στις 17:03\n#57(α). — Ναι, με βαυαρική προφορά. Δυσεύρετο, όμως, μιας και σχεδόν ποτέ δεν απαντά χωρίς το πρώτο συνθετικό Ζάου.\n7 Ιουνίου, 2013 στις 17:19\nΤο ξέρω ότι δεν είναι εδώ το σωστό σημείο, αλλά ο ΔΟΛ άρχισε ήδη τη μετακίνηση χωρών. στο παρακάτω άρθρο για τις τιμές των προϊόντων καπνού\nαναφέρεται ότι «η φθηνότερη δυτικοευρωπαϊκή αγορά είναι εκείνη της Ανδόρας (πρόκειται βέβαια για φορολογικό παράδεισο που βρίσκεται στη δυτική Ιταλική Ριβιέρα)»\n7 Ιουνίου, 2013 στις 17:32\n61: Χα! Στο Μεγάλο Δουκάτο D’Preisen (ή, ακόμα χειρότερα) D’Houerepreisen είναι όλοι οι Γερμανοί, περιφρονητικά. Επειδή ως το 1867, το Λουξεμβούργο, ως φρούριο, είχε Πρωσσική φρουρά, καθόλου δημοφιλή στους ντόπιους, λέγει η εξήγηση. Αν και ως περιφρονητική βρισιά απαντάται ιδίως αμέσως μετά το Β΄Π.Π., για λόγους προφανείς.\n7 Ιουνίου, 2013 στις 17:39\n#63. — 🙂\nΚαι Πίφκες στην παλιά Διπλή Μοναρχία, που κι αυτή όρθωσε το ανάστημά της κι έπεσε θύμα της θηριωδίας στον ΒΠΠ. (Λέμε και καμιά μ… τώρα).\n7 Ιουνίου, 2013 στις 17:50\nMια χρήσιμη παραπομπή, καθώς ψάρευα από τα διεθνή μήντια. Άρθρο από το κεντρο-αριστερό περιοδικό The Nation, ψέγει τους αμερικανούς πολιτικούς συλλήβδην ότι λογοκρίνονται επιμελώς στο θέμα των τουρκικών διαδηλώσεων για να μην θίξουν τους συμμάχους Τούρκους. Τι με ενδιέφερε στα ξένα μήντια; Το νέο βιβλίο για την Γραμμική Β που σημειώνει ότι, ενώ λαμπρύνεται ο Βρετανός αρχιτέκτων Μάικλ Βέντρις για την αποκρυπτογράφησή της, αποσιωπάται εντελώς η μεγάλη συμβολή της ειδικού βοηθού του, της αμερικανίδος κλασσίστριας Alice Cobe: «έκτισε αθόρυβα την μεθοδολογική γέφυρα για να περάσει ο Βέντρις»\n7 Ιουνίου, 2013 στις 17:52\n7 Ιουνίου, 2013 στις 18:40\n39 Νεοκίδη, πάντα έχοντας επίγνωση ότι ξέρω πολύ αδρομερώς την τουρκική πραγματικότητα, πιστεύω ότι η εξέγερση αν επιτύχει το στόχο να πέσει ο Ερντογάν δεν θα βελτιώσει καθόλου όλα αυτά που περιγράφεις. Δεν μου φαίνεται να έχουν κεντρικό ρόλο τα κοινωνικά ζητήματα.\nΊσως φταίει ο τρόπος που διαφημίζεται η εξέγερση από τα δυτικά ΜΜΕ αλλά αυτή είναι η εντύπωσή μου, κι άν έρχεται από δίπλα και η κεμαλική αντιπολίτευση να καπελώσει, το γλυκό δένει χειρότερα.\nΚατά τ άλλα ελευθερίες στο αλκοόλ, δυτικά ήθη στο ντύσιμο και ωραίες γυναίκες είχε και η μεσαία τάξη της Περσίας του Σάχη.\n7 Ιουνίου, 2013 στις 18:54\nΤα türkü συνήθως ανώνυμα αποτελούνται απο ένα ομοιοκατάληκτο τρίστιχο, που λέγεται χανέ,\nκι ένα ομοιοκατάληκτο δίστιχο ή μονόστιχο, που λέγεται καβουστάκ, διαβάζω στους Ασίκηδες του Κοροβίνη.\nΓια την άσκηση: μεϊντάνι και taş (taşak 🙂\n7 Ιουνίου, 2013 στις 18:56\n67 Ήθελα να πω «με την επιφύλαξη πάντα ότι ξέρψ πολύ αδρομερώς..»\nΜία από τις λίγες εντελώς λουξεμβουργιανές ταινίες, μέρος της πλοκής της βασίζεται στο μυστηριώδες Ρ που εμφανίζεται στο ημερολόγιο του πατέρα, το οποίο κρυφά ξεφυλλίζει ο γιος και υποθέτοντας ότι σημαίνει Πράισεν (=Γερμανοί) φαντάζεται διάφορα για κρυφή δράση του πατέρα του.\n7 Ιουνίου, 2013 στις 18:58\nΜαρία –χαίρομαι που πρόσεξες το σχόλιό μου. 😉\n7 Ιουνίου, 2013 στις 19:15\nΚάποια απ’ τα αλα τούρκα απαγορεύτηκαν στο ράδιο το ’34, για να συνηθίσει ο ντουνιάς τα αλα φράνκα, αυτός όμως έπιανε αραβικούς σταθμούς και τους πρόκυψε το αραμπέσκ.\n(Αυτό απο άλλη πηγή.)\n7 Ιουνίου, 2013 στις 19:23\nΓια το αραμπέσκ εγώ ήξερα ότι ήταν συνειδητό δημιούργημα μιας γενιάς μουσικών του ’70, ωδειοσπουδαγμένων μάλιστα, και ειδικότερα του περίφημου Ορχάν Μπαμπά\nλάθος, του ’60\n7 Ιουνίου, 2013 στις 19:44\nΝαι. Και το άρθρο του Tan Oral στο γνωστό τόμο με επιμέλεια Γεράσιμου, αναφέρεται σ’ αυτόν. Αλλά εξηγεί την εξοικείωση των αγροτών στους τσενγκενέ μαχαλάδες, που λέμε, της Πόλης με την αραβική μουσική. Προσθέτει και τις αιγυπτιακές ταινίες της δεκαετίας του ’50. Όπως έγινε εδώ με τις ινδικές.\n7 Ιουνίου, 2013 στις 19:50\nΚαι για όσους δεν ξέρουν τασάκ είναι ο @ρχις στα τούρκικα.\nΔάνειο και στα βουλγάρικα.\nΚαι την έχουμε πατήσει με το ashtray στα ελληνικά εκεί.\nΦαντάζομαι στην ίδια την Τουρκία τι πλάκες θα έχουνε γίνει με έλληνες καπνιστές.\n7 Ιουνίου, 2013 στις 20:07\nΈγραψα σε πρώτο πληθυντικό το σχόλιο για τα βιβλία της κ. Κλάιν γιατί έτυχε και τα διαβασάμε συγχρόνως και οικογενειακώς, δε το συνηθίζω.\nστο νο λόγκο αναφέρεται και στο culture jaming και στο reclaim the streets (ανάλογα δεν διεκδικούυν και τα πάρκα προς δημόσια χρήση τώρα στην Τουρκία;) αλλά δεν είναι αυτό το κύριο θέμα του βιβλίου όσο οι συνθήκες εργασίας , οι επιπτώσεις της παγκοσμιόποιησεις στις οικονομίες από τη συγκεκριμένη εταιρική κουλτούρα και τελικά η εξαπάτηση του καταναλωτή.\nΘα σας πρότεινα για να καταλάβατε αν όντως το The Rebel Sell που λέτε κάνει κόσκινο το Νο λόγκο δεν έχετε παρά να το διαβάσετε\n7 Ιουνίου, 2013 στις 20:17\nγια τη συντομογραφία σας πήγα στο σλανγκ τζι αρ και έμαθα τι σημαινεί. Φαντάζομαι εντάσσεται στη γενικότερη τάση που υπάρχει στην Ελλάδα να απαξιώνουμε αξιόλογους ανθρώπους με άποψη και επιρροη και αν έχει γίνει το λάθος να είναι και γυναίκες αχαχα! Δεν θα ξεχάσω πριν χρόνια να διαβάζω άρθρο του Ανδριανοπουλου, τότε στην κυβέρνηση, που χαρακτήριζε τον Τσόμσκυ τηλεμαϊντανό ή κάτι ανάλογο!\n(εδώ το α’ πλυθυντικό γιατί συμπεραλαμβάνω και τον εαυτό μου για να μην υπάρξουν παρεξηγήσεις)\n7 Ιουνίου, 2013 στις 20:37\nΗλεφού, δεν με λένε Νεοκίδη. Με λένε Σπάιραλ (στο 39.) 😆\n(μάλλον έχει μείνει αρκετή αλκοόλη στον αιθέρα ακόμη από ψες, γιατί και γω το πρωί στον δεύτερο καϊφέ άρχισα να εστιάζω σωστά.) 😆\n7 Ιουνίου, 2013 στις 20:43\n7 Ιουνίου, 2013 στις 20:45\n69β: Α, ναι, γνωστό. Δεν το έχω δει γιατί έχω πάρει το βιβλίο και θέλω πρώτα να το διαβάσω, αλλά πού να αξιωθώ!\n76, 77: Ε, ναι, δεν μπορώ να πω και πολλά αν δεν τα διαβάσω τα βιβλία… Να είστε καλά.\n7 Ιουνίου, 2013 στις 20:53\nΞαναγύρισα, ευχαριστώ για τα νεότερα!\n62: Πάει για τα αυριανά μεζεδάκια -και σπάω το κεφάλι μου να βρω πώς έγινε η πατάτα!\n64: Τι θα πει αυτό το Πϊφκες; Πώς γράφεται;\n7 Ιουνίου, 2013 στις 20:54\nPiefke και το λένε συνήθως οι αυστριακοί για τους γερμανούς\n7 Ιουνίου, 2013 στις 20:59\nÖschi λένε οι γερμανοί τους αυστριακούς\n7 Ιουνίου, 2013 στις 21:03\nκαι επειδή οι αυστριακοί είναι και λίγο μπούες…(αστείο, φίλε αυστιακέ σε παρακαλώ συγχώρνα με προκαταβολικά)\n7 Ιουνίου, 2013 στις 21:07\nΓιατί απλούστατα υπάρχει κι αυτή με ένα r.\n7 Ιουνίου, 2013 στις 21:24\n7 Ιουνίου, 2013 στις 21:29\n#84. — Κοίτα, άμα είναι να ρίξουμε το μουσικό επίπεδο με σύγχρονο αυστριακό Σλάγκερ, να μην κάνουμε μισές δουλειές.\nΠροσοχή οι υπόλοιποι: μπορεί να προκαλέσει τύφλωση ή κώφωση. Ο Μόναχος καλά να πάθει, αφού πήγαινε γυρεύοντας.\n7 Ιουνίου, 2013 στις 21:52\nΥπάρχουν λέξεις περιορισμένης ζωής. Γεννιούνται και πεθαίνουν πολύ γρήγορα. Ενέχουν το πάθος του βαρβαρισμού θα έλεγαν οι πρόγονοί μας. (Τα συνάγοντα αυτές τις λέξεις στοιχεία δεν είναι τα κατάλληλα για να δώσουν σε αυτές τις λέξεις περισσότερη ζωή).\nΥπάρχουν λέξεις αείφρουροι λόγου και τέτοιες λέξεις μόνο στην ελληνική υπάρχουν.\n7 Ιουνίου, 2013 στις 22:16\nτώρα στο μπιμπισι γορλντ ακουσα δηλώσεις του Ερντογάν, στην Ευρώπη λέει οι αστυνομικές δυνάμεις θα είχαν εμπέμβει πιο σφοδρά. ε, τι να πω δεν έχει και άδικο\nκαταπληκτικό το νεό κτιριο του μπιμπι\n7 Ιουνίου, 2013 στις 22:35\n7 Ιουνίου, 2013 στις 23:54\nΟ γούγλης Νίκο μου κι ένα «r» παραπάνω.\n7 Ιουνίου, 2013 στις 23:56\nΟυπς, πρόλαβε η Μαρία στο 85.\n7 Ιουνίου, 2013 στις 23:58\n85-91: Και είναι αυτό δικαιολογία; 🙂\n7 Ιουνίου, 2013 στις 23:59\n78 Βρε τι πάθαμε!\nΕ όχι κι αλκοόλες! δε σου ‘χει τύχει να μιλάς σ ένα φίλο σου (π.χ. το Μανόλη) και να του απευθυνεσαι με το όνομα κάποιυ άλλου φίλου σου (π.χ. Τασία);\n8 Ιουνίου, 2013 στις 00:20\n«φασουλονταβά» λένε στην Βέροια τα φασόλια φούρνου (γίγαντες ή μη).\n8 Ιουνίου, 2013 στις 01:27\nΣα να κόλλησε το σύστημα εδώ ;\n8 Ιουνίου, 2013 στις 01:32\n-Γιούργια στο νταβά με τα κουλούρια.\n-Γιολ ο δρόμος κι έχουμε ρήμα: «γιογλάρω», εγιόγλαρε ,θα γιογλάρει , πήρε δρόμο, έφυγε (μπορεί και με τη χαβά γιολαρί 🙂 )\n-‘Έκφραση για το χαβά ή σκοπό : Ό.τι και να λέμε μεις ,αυτός » το σκοπό του και τη μαντινάδα του» ή «το βιολί του και τη μαντινάδα του»\n– yasaklar , εκτός από απαγόρευση γενικά, εμείς λέμε «διασάκι» συγκεκριμένα την περίοδο που απαγορεύεται το κυνήγι (τον πιάσανε να κυνηγά στο διασάκι ). Ο διασαξής, ο θηροφύλακας\nΕγω θα γίνω διασαξής\nνα σπάσω το διασάκι,\nνα το περάσω αγάπη μου\nτραγουδούν με ασκομαντούρα ο Γιώργης Βρέντζος και Γιώργης Ξυλούρης\nκαι μια παλιά:\nΕμήνυσές μη μ περνώ\nσυχνά ΄πο το σοκάκι\nμ ακόμη δεν εβάλανε\nτων αματιώ διασάκι\n8 Ιουνίου, 2013 στις 01:57\nΟ Ψαρονίκος το τραγουδησε ως εξής:\nκι ακόμη δεν εγίνηκε στα μάτια το διασάκι\nΑυτό με το διασάκι και τα μάτια είναι μοτίβο σε πολλά δημοτικά τραγούδια.\n8 Ιουνίου, 2013 στις 02:39\nΛοιπόν επανήλθα όπως σας υποσχέθηκα, και μάλλον το βλέπω να απλώνω σεντονάκι. Προειδοποιώ! 🙂\nΚαταρχήν, πρέπει να δικαιολογήσω το «εκ των έσω» που ανέφερα πριν. Έχω αρκετά στενές επαφές με την γείτονα χώρα, και έχω κάμποσους φίλους και γνωστούς, εθνικά Τούρκοι οι περισσότεροι, αλλά και Ρωμιοί και Αρμένιοι.\nΟι πολιτικές τους πεποιθήσεις ποικίλουν. Αρκετοί είναι αριστεροί, οι πιο πολλοί είναι Κεμαλιστές (CHP), αλλά αρκετοί (μεταξύ τους όλοι οι Ρωμιοί) είχαν ψηφίσει το AKP, το κόμμα του Ερντογάν, θεωρώντας πως έβαζε την χώρα σε Ευρωπαϊκή πορεία (και πως θα ανοίξει την Θεολογική Σχολή της Χάλκης…).\nΕ λοιπόν όλοι τους, χωρίς καμία απολύτως εξαίρεση, υποστηρίζουν με θέρμη την Αντίσταση, όπως την ονομάζουν (Direniş), και οι περισσότεροι έχουν κατέβει και στους δρόμους.\nΓια τους Κεμαλιστές φυσικά, αυτό είναι απόλυτα αναμενόμενο. Θα έβρισκαν σφάλμα στον Ερντογάν ακόμα κι αν έλεγε πως ένα κι ένα κάνει δύο. Αλλά το θέμα είναι ότι στους δρόμους και στις πλατείες της Τουρκίας τώρα, δεν βρίσκονται μόνο Κεμαλιστές. Βρίσκονται άνθρωποι από όλο το πολιτικό φάσμα, και από όλες τις κοινωνικές και ηλικιακές ομάδες.\nΟ λόγος, για μένα, είναι απλός. Ο Ερντογάν, από το τέλος της προηγούμενης θητείας του, ειδικά από τότε που κέρδισε το δημοψήφισμα και μετά, θεωρεί τον εαυτό του απόλυτο άρχοντα, κανονικό σουλτάνο!\nΑν τολμήσει κανείς να μιλήσει εναντίον του, χαρακτηρίζεται από «εχθρός της ανάπτυξης» έως «τρομοκράτης» (σας θυμίζει τίποτα; ) και ενίοτε καταλήγει στην φυλακή.\nΈχει βάλει να γκρεμίσουν γλυπτό επειδή δεν του άρεσε (το χαρακτήρισε «έκτρωμα»).\nΈχει καταστρέψει ολόκληρες ιστορικές συνοικίες της Πόλης και ιστορικά κτίρια όπως το σινεμά Emek για να χτιστούν συγκροτήματα πολυτελών κατοικιών και εμπορικά κέντρα, τα οποία πλέον είναι γύρω στα 90 στην Πόλη!\nΈχει καταργήσει στην πράξη το δικαίωμα των γυναικών να κάνουν άμβλωση με το να επιβάλει στα νοσοκομεία να ειδοποιούν τους συζύγους τους ή τους γονείς και επίσης επέβαλε να χορηγείται μόνο με συνταγή γιατρού το χάπι της επόμενης μέρας.\nΣτα μέσα συγκοινωνίας γίνονται συστάσεις για «ευπρεπή συμπεριφορά» αν κανένα ζευγάρι είναι αγκαλιά ή φιλιέται, και φυσικά ήρθε και ο πρόσφατος νόμος για την απαγόρευση πώλησης αλκοόλ.\nΔείτε π.χ. αυτό το βίντεο, και διαβάστε το πρώτο ψήφισμα της συνέλευσης της πλατείας Ταξίμ.\nΘα μου πείτε «Καλά, αυτά τους πείραξαν τώρα; Μήπως είχαν και ποτέ στην Τουρκία δημοκρατία και ελευθερία λόγου;». Η ερώτηση για μένα είναι μάλλον άστοχη. Άντε ας πούμε πως δεν είχαν, και τι μ’αυτό; Έρχεται κάποια στιγμή που ξεχειλίζει το ποτήρι, ειδικά αν σου έχουν τάξει Ευρωπαϊκή πορεία και «βελτιωμένη Δημοκρατία» και τελικά σε δουλεύουν μέσα στα μούτρα σου.\nΤο ίδιο το γεγονός που αποτέλεσε την αφορμή του όλου ξεσπάσματος, δηλαδή η κατάληψη για να σωθεί το πάρκο Γκεζί, είναι χαρακτηριστικό του τρόπου διακυβέρνησης. Στην αρχή δεν ήταν παρα μερικές δεκάδες άνθρωποι. Αντί να προσπαθήσει να συζητήσει μαζί τους η κυβέρνηση, έστειλε κατευθείαν ισχυρότατες δυνάμεις των ΜΑΤ που χτυπούσαν στο ψαχνό. Ακόμα και όταν ένα περιφερειακό δικαστήριο αποφάσισε την διακοπή των εργασιών στο πάρκο μέχρι να εξεταστεί η υπόθεση δικαστικά, που ήταν μια θαυμάσια ευκαιρία για τον Ερντογάν να υποχωρήσει έστω προσωρινά και να αφήσει την υπόθεση να ξεχαστεί, αυτός δήλωσε «είπαμε πως θα γίνει και θα γίνει!»!\nΕ πείτε μου, δεν τρελαίνεσαι μετά;\nΗ προσωπική μου γνώμη είναι πως δεν υπάρχει άλλη θέση που μπορεί να πάρει ένας δημοκρατικών πεποιθήσεων άνθρωπος τη δεδομένη στιγμή από το να στηρίξει την κινητοποίηση. Οι «πλιατσικολόγοι» (çapulcu) -κατά Ερντογάν- που μαζεύονται στις πλατείες πρέπει να κερδίσουν, έστω κι αν αυτό συνίσταται απλά σε μια αλλαγή στάσης του Ερντογάν προς το δημοκρατικότερο. Δεν είναι ανάγκη να είναι παραίτησή του.\nΌσο για τα σενάρια για υποκίνηση από στρατό, μυστικές υπηρεσίες, ξένα κέντρα και το κακό συναπάντημα, τα θεωρώ επιστημονική φαντασία.\nΑυτά από μένα, συγγνώμη για την πολυλογία, και πάρτε άλλο ένα ωραίο βιντεάκι από φοιτητές του Πανεπιστημίου Βοσπόρου, που διασκευάζουν το «Sekerli misin vay vay» (το «Δημητρούλα μου» στην ελληνική βερζιόν) για καληνύχτα!\nΚαλό σαββατοκύριακο σε όλους! 🙂\n8 Ιουνίου, 2013 στις 03:34\nΣτέλιο,μπράβο! Ζεστή ενημέρωση.Ευχαριστούμε.Ρεπόρτερ, ανταποκριτής και αναλυτής συνάμα.\n8 Ιουνίου, 2013 στις 04:14\nAγαπητέ μου, η έκφραση «Δόξα τώ Θεώ» είναι δοτική και αποδίδεται στα Νεοελληνικά με την αιτιατική «Δόξα στο Θεό» και όχι «το Θεό», όπως το γράφεις. – που δεν εννοώ ποιά πτώση είναι. Αν ήθελες να εξηγήσεις.\n8 Ιουνίου, 2013 στις 05:41\n33, 60, 102:\n8 Ιουνίου, 2013 στις 07:08\n102. Θά μποροῦσε, μά τώ θεώ, νά εἶναι δυϊκόν. Δόξα τώ θεώ (τήν Δήμητραν καί τήν κόρην). Δόξα = ρῆμα. (προστακτική καλῶς ἤ κακῶς). Δόξα τόν θεόν, δόξα τούς δύο θεούς ἤ δόξα τούς πολλούς θεούς.\nὙπάρχει, βεβαίως, καί τό χριστιανικόν «δόξα τῷ θεῷ» ὅπου δόξα = ὄνομα καί ὄχι ρῆμα. Στήν νέα ἑλληνική λέμε δόξα τό θεό καί ἐννοοῦμε δόξασε τόν θεόν. Δόξα = ρῆμα.\n8 Ιουνίου, 2013 στις 08:04\nΏσπου να πούμε “δόξα το Θεό”, λέμε “βόηθα Παναγιά”…\n8 Ιουνίου, 2013 στις 09:06\n#100 Στελιο, πολυ διαφωτιστικο το σεντόνι σου – με τη διαφορα οτι το τραγουδι στο τελος ειναι το «Αραμπας περνα»:\n8 Ιουνίου, 2013 στις 09:44\n100: Γεια σου Στέλιο, πολύ ωραίο το σεντονάκι σου -και να πάει καλά η Ντιρενίς!\n102: Έγραψα πιο πάνω ότι αποφεύγω τη δοτική, οπότε αν θέλω να διατηρήσω την έκφραση θα γράψω «δόξα το Θεό». Μπορώ να πω και «δόξα στο Θεό» ή «δόξα ο Θεός» (εδώ εννοείται το ‘νάχει’).\n8 Ιουνίου, 2013 στις 11:45\n@100: Στέλιο, (με το σεντόνι σου) κάτι ανάλογα μας λέει και ο συνάδελφος, όταν έρχεται να μας επισκεφτεί.\nΗ οικονομική ανάπτυξη της Τουρκίας οφείλεται κατά κύριο λόγο στον κατασκευαστικό και στον χρηματιστηριακό κλάδο. Ο πρώτος συμβάλλει στην απασχόληση και ο δεύτερος στο φτηνό μεν, εικονικό δε, χρήμα για την χωρίς όρια κατανάλωση.\nΣτους δρόμους κυκλοφορούν SUV, Mercedes και Audi αγορασμένα με δανεικό χρήμα, με επίσης δανεικό χρήμα αγοράζονται στη ασιατική ακτή της Πόλης ακριβά (για την οικονομική θέση των πολιτών) διαμερίσματα.\nΕν πολλοίς η Πόλη έχει γίνει Κατάρ, παντού στον ουρανό φαίνονται οικοδομικοί γερανοί και όλοι οι εμπλεκόμενοι (και διαπλεκόμενοι) 😉 ποντάρουν πολύ στην ανάληψη των Ολυμπιακών του 2020.\nΣαν κατακλείδα πρόσφατα αναγγέλθηκε από τον Ερντογάνη το φαραωνικό έργο ‘New Bosphorus Project», με τους Ολλανδούς και Βέλγους μηχανικούς ειδικών λιμενικών έργων να τρίβουν τα χέρια τους.\nΜπας και σας θυμίζει κάτι αυτό;\nΝαι, ειδικά όταν κάποιοι ψαγμένοι Τούρκοι μάς δείχνουν σαν παράδειγμα, προς αποφυγήν.\n8 Ιουνίου, 2013 στις 12:41\n107 Α, να μια φορά Νίκο που θα διαφωνήσουμε κι εμείς και μάλιστα, πώς το λένε, κάθετα. 🙂 Στο λαιμό μου κάθεται αυτό το «δόξα το θεό» που διαβάζω σε υπότιτλους. Όπως και το αντίστροφό του, εξίσου συχνό, «μα τω θεώ».\n8 Ιουνίου, 2013 στις 15:41\nΟ σκοπός των τεντζερέδων και των νταβάδων\nΈτσι κι αλλιώς, με τα λόγια\nκαι τις απαγορεύσεις, φτάνει πια!\nΝα κάνουν του κεφαλιού τους, να ‘ναι ασταθείς,\nμε τα φιρμάνια τους φτάνει πια!.\nΑμάν, βαρεθήκαμε πια!\nΑμάν, φουσκώσαμε πια!\nΤι έπαρση ειν’ αυτή, τι μίσος!\nΈλα σιγά σιγά, το έδαφος είναι βρεγμένο (γλιστράει)…\nΑφού δε μπορούν να πουλήσουν τους ίσκιους,\nπουλάνε τα ίδια τα δάση. (Μαρξ)\nΓκρέμισαν κι έκλεισαν\nτα σινεμά (το ιστορικό Εμέκ) και τις πλατείες (το Τάξιμ)\nΠαντού υπάρχουν Malls\nΔε θέλω να περάσω αυτή τη γέφυρα (την τρίτη, με το όνομα του Yavuz Sultan Selim I, φονιά των Αλεβιτών)\nΤι έγινε στην πόλη μας, τι έγινε!\nγέμισε από κτίρια με στεροειδή (φουσκωμένα από ορμόνες, σαν του Βωβού στην Αθήνα)\nΤι έπαρση είν’ αυτή, τι μίσος!\nΕρειπώθηκε κι είναι δυστυχισμένη η αγαπημένη Ιστανμπούλ (στίχος από παλιό ποίημα του Yahya Kemal Beyatlı(1964) «Aziz İstanbul»)\nΜ’ αυτή τη συμφορά, αυτό το αέριο, αυτή τη θλίψη\nδεν έμεινε λίθος επί λίθου\nΤι σου συνέβη, πες μου, πες μου, πες μου\nΈτσι δε σε θέλω, δε σε θέλω\nΤι έπαρση είναι αυτή, τι μίσος!\nΑδέλφια/Φίλοι (δημοτικά) τραγούδια, γιατί τραγουδάνε τραγούδια όλων των λαών της περιοχής.\n#34: Η περίπτωση να νικήσει ο λαός σας ξενίζει;\n#38: Αν ξεπουλήσεις μια ολόκληρη χώρα, τα καταφέρνεις\n#100: Η εξέγερση ήταν από καιρό αναμενόμενη, και απαραίτητη. Οι φίλοι μου κι η οικογένεια του συντρόφου μου είναι απ’ την πρώτη μέρα στο Τάξιμ και στο Μπεσίκτας, αριστεροί, αναρχικοί και αλεβίτες οι περισσότεροι, αλλά και πολλοί απολιτικοί, «τρέντι» κλπ ανάμεσά τους – κεμαλιστές και ισλαμιστές δε γνωρίζω… Ας μην ανησυχούν ορισμένοι, ξέρουν καλά πόσο επικίνδυνοι είναι κι οι Κεμαλιστές κι ο στρατός, όμως πιστεύουν πως ήρθε η ώρα ν’ αλλάξει ο λαός τα πράγματα… Όσο για τους νόμους περί αλκοόλ κλπ, ήταν απλώς σταγόνες, κι αυτή που ξεχείλισε το ποτήρι ήταν η καταστροφή του πάρκου.\n8 Ιουνίου, 2013 στις 17:15\nΑ, ευχαριστούμε πολύ-πολύ!\n8 Ιουνίου, 2013 στις 17:22\nΠολύ ενδιαφέρουσα η ιστορία του κατεδαφισθέντος γλυπτού στα Τουρκοαρμενικά σύνορα, μου θύμισε τον γλύπτη της Μαλακοπής/Derinkuyu: Ελληνομαθής παιδικός φίλος τού παππού φίλου μου που καταγόταν από εκεί και επισκέφτηκε την περιοχή το 2006, υπέργηρος και με άνοια, απλώς επαναλάμβανε την φράση «δεν ηκσεύρω, δεν ηκσεύρω» — ένα από τα γλυπτά του απεικονίζει τον μαίανδρο και το μισοφέγγαρο βίαια αποχωρισμένα με ένα τσεκούρι… [Ο ίδιος έχει κατασκευάσει τεράστιο άγαλμα του Ατατούρκ, και ο φίλος μου έλεγε πως του έδινε την εντύπωση σκόπιμα και υπέρμετρα σκληρής έκφρασης.]\n9 Ιουνίου, 2013 στις 09:55\n100: Στέλιο, η όποια γνώση εκ των «έσω», που αποκτήθηκε 5 τώρα χρόνια που μοιράζομαι το χρόνο μου με την Πόλη, με κάνει να υπογραμμίσω κάθε λέξη από το κείμενό σου.\n110: Λίλυ (συγγνώμη για την οικειότητα) ΝΑΙ ήταν όλα αναμενόμενα. Σχεδόν 2 χρόνια τώρα η Τούρκικη κοινωνία «σιγόβραζε». Είναι η πρώτη φορά στην ιστορία του που ο Τούρκικος λαός είναι στους δρόμους και παλεύει για πολιτικά δικαιώματα και ΔΗΜΟΚΡΑΤΙΑ. Λιλύ ΝΑΙ ήταν και απαραίτητη. Στους δρόμους και στις πλατείες όλης της χώρας, η Ισλαμική ατζέντα του Ερντογάν που είχε αρχίσει να ανοίγει, ακυρώνεται. Όμως το μήνυμα είναι και προς την άλλη όχθη.Σήμερα, για το κοσμικό κομμάτι της κοινωνίας, κόβεται σε μεγάλο βαθμό και ο ομφάλιος λώρος με την Κεμαλική παράδοση (εθνικιστική, αυταρχική) ανανεώνοντας τον Κεμαλισμό, προβάλλοντας κυρίως τα κοινωνικά και αριστερά στοιχεία του.\nΗ εξήγηση τελικά είναι πολύ απλή. Ο Τούρκικος λαός ενηλικιώνεται. Άργησε αλλά ήρθε η ώρα του. Ο εφαρμοσμένος Κεμαλισμός έχει τεράστια ευθύνη σε αυτό.\n9 Ιουνίου, 2013 στις 10:23\nEυχαριστούμε πολύ και για το δικό σας σχόλιο!\n9 Ιουνίου, 2013 στις 20:16\nΝα προσθέσω δυο μπάντες του δρόμου -δεν γνωρίζω αν εχουν ακτιβιστικλη δράση\nκαι τους Alatav\nΕπίσης ενδιαφέροντα είναι δύ βίντεο που κυκλοφορουν στο φβ, στο οποιο δεν έχω πρόσβαση απο τη δουλειά.\nΤα ανέβασε ένας Μιχαλης ΕΛευΘεριου (μαλλον Κυπριος)\nΒρηκα το ενα εδω http://www.youtube.com/watch?v=yFe2zHAsWzI\nΕχει ζησει τις κινητοποιησεις της Πλατειας Ταχρίρ και Λεμεσσού νομίζω.\n@35 Οσο και να μην πιστευετε στις συνομωσίες,δεν πιστεύω να πιστεύετε οτι είναι τόσο απλα τα πραγματα με το ΙΜF.Αν δεν θελεις δεν παιρνεις και όλα καλά.Νομίζω η αλήθεια είναι καπου στη μέση.Σπεκουλαδόροι και κερδοσκόποι που κανουν ο,τι μπορουν για να στρέψουν την κατάσταση ,την κοινή γνωμη συμφωνα με το συμφέρον τους.Στην Ελλάδα δε που είναι πιο μικρη η κλίμακα ειναι συχνά εμφανές αυτό.\n9 Ιουνίου, 2013 στις 20:21\n9 Ιουνίου, 2013 στις 20:26\nΈξι αυτοκτονίες αστυνομικών λόγω των συνθηκών που αντιμετωπίζουν στις διαδηλώσεις; Μπορεί να είναι αλήθεια αυτό;\n(Σημειώνω ότι δεν ξέρω τα εσωτερικά του Τουρκικού Τύπου, τι βιολί βαράει η Χουριέτ και όλα τα σχετικά. Απλώς με άφησε έκπληκτο).\n9 Ιουνίου, 2013 στις 20:46\n115 Σπεκουλαδόροι και κερδοσκόποι που κανουν ο,τι μπορουν για να στρέψουν την κατάσταση ,την κοινή γνωμη συμφωνα με το συμφέρον τους υπάρχουν παντου και πάντοτε\n9 Ιουνίου, 2013 στις 22:09\n#113: Άντε και στα δικά μας 😉 Halklar direnin!\n#117: Μου είπαν ότι είναι αλήθεια, οι δύο ήταν από άλλες πόλεις. Όλοι τους υποφέρουν από υπερκόπωση, υποσιτίζονται (τους έδωσαν χαλασμένα σάντουιτς) και δεν έχουν πού να κοιμηθούν. Βάλτε και την ντροπή… πολύ θέλει ο άνθρωπος; Αυτό πάλι, που τίποτε τέτοιο δε συνέβη ποτέ στην Ελλάδα, πώς το εξηγείτε;\nΠολύ ωραία ήταν η κίνηση των εξεγερμένων να δώσουν τα ονόματα των νεκρών σε τέσσερα δέντρα του πάρκου: τρία είναι διαδηλωτών κι ένα αστυνομικού που έπεσε κατά λάθος από μια γέφυρα στα Άδανα.\n9 Ιουνίου, 2013 στις 22:26\n#119(β). — Όχι μόνο στην Ελλάδα: πουθενά δεν έχω ακούσει να έχει συμβεί ότι έξι αστυνομικοί αυτοκτονούν εξαιτίας των συνθηκών στις διαδηλώσεις. Δεν έχω λόγο να μη σας πιστέψω αλλά εξακολουθεί να με αφήνει έκπληκτο.\n10 Ιουνίου, 2013 στις 11:45\nΜια περιγραφή από πρώτο χέρι. http://enthemata.wordpress.com/2013/06/10/kechriotis/\n10 Ιουνίου, 2013 στις 13:43\nΠολύ ενδιαφέροντα πράγματα μαθαίνω, π.χ. απ το σεντόνι του Στέλιου.\n107 «αποφεύγω τη δοτική»\nΜα δεν την αποφεύγεις. Το «to θeó» δοτική είναι, απλώς το γράφεις ανορθόγραφα. Αν το πρόβλημα είναι στην υπογεγραμμένη, σκέψου ότι ήδη από το 4ο αιώνα π.Χ. παραλειπόταν. Επίσης μπορείς να τη βάλεις παραγεγραμμένη «τωι Θεώι». Συμβαίνει και στις καλύτερες στερεότυπες εκδόσεις.\n21 Ιουνίου, 2013 στις 11:15\nΗ αριστερή Γουσέφ στη Βραζιλία αντιμετωπίζει τους διαδηλωτές με τον ίδιο τρόπο που έκανε και ο δεξιός Ερντογάν στην Τουρκία.


3 idiots (2009) | Σινεμά και TV\nPosted by: Wonder | August 7, 2010\n(+) Η πρώτη 1 ώρα είναι πολύ καλή. Έχει κέφι, ελάχιστα τραγούδια, η υπόθεση είναι ικανοποιητική και μπορείτε να σταματήσετε την προβολή ανά πάσα στιγμή μετά το πέρας της.\n(-) Η ταινία κρατάει 2 ώρες και 40 λεπτά. Δεν έχω ξαναδεί Bollywood και δεν ξέρω τι περίμενα. Ίσως αυτό που δε μου άρεσε στην ταινία να μην ήτανε το Bollywood στοιχείο της (1. χοροί, τραγούδια και χαρά, 2. τεράστια διάρκεια, 3. έλλειψη θεματικής συνοχής), αλλά η ίδια η ταινία. Μου φαίνεται αλλοπρόσαλλη μια ταινία όταν είναι ταυτόχρονα κωμωδία, μυστηρίου, συναισθηματική/κομεντί, δραματική/μελό και κοινωνική. Σε 5 διαφορετικά τμήματα! Πολλοί χαρακτήρες, τεράστια υπόθεση, υπερβολές συνέχεια και ένα βασικό θέμα, που, αν το τραβάς από παντού δεν μπορεί να σε πάει πουθενά.\nPosted in κινηματογράφος, Reviews


Νέα εφιαλτική νύχτα σε Αρχαία Ολυμπία, Εύβοια και Μεσσηνία (βίντεο) - ValueNews.gr\nHome ΚΟΙΝΩΝΙΑ ΠΕΡΙΒΑΛΛΟΝ ΠΟΛΙΤΙΚΗ Νέα εφιαλτική νύχτα σε Αρχαία Ολυμπία, Εύβοια και Μεσσηνία (βίντεο)\nΝέα εφιαλτική νύχτα σε Αρχαία Ολυμπία, Εύβοια και Μεσσηνία (βίντεο)\nΑυγούστου 04, 2021 ΚΟΙΝΩΝΙΑ, ΠΕΡΙΒΑΛΛΟΝ, ΠΟΛΙΤΙΚΗ,\nΏρες αγωνίας για την Εύβοια, την Αρχαία Ολυμπία και τη Μεσσηνία. Για μια ακόμη νύχτα οι Πυροσβεστικές Δυνάμεις δίνουν μια τιτάνεια μάχη με την πύρινη λαίλαπα σε πολλαπλά μέτωπα προκειμένου να μην υπάρξουν απώλειες σε ανθρώπινες ζωές και να περιοριστεί όσο είναι δυνατόν το μέγεθος της καταστροφής στις περιουσίες, τις υποδομές αλλά και το φυσικό περιβάλλον.\nΟι Πυροσβεστικές δυνάμεις που επιχειρούν στα τρία μεγαλύτερα πύρινα μέτωπα ενισχύθηκαν το βράδυ της Τετάρτης μετά την απόσυρση των εναέριων μέσων. Η μεγαλύτερη κινητοποίηση αφορά το μέτωπο της βόρειας Εύβοιας όπου νωρίτερα στήθηκε στις Ροβιές μια γιγαντιαία επιχείρηση εκκένωσης από θαλάσσης στις Ροβιές.Εκατοντάδες κάτοικοι και παραθεριστές εγκατέλειψαν άρον άρον την περιοχή μέσα σε ένα εφιαλτικό σκηνικό ενώ εξίσου μεγάλη είναι και η κινητοποίηση στην Αρχαία Ολυμπία όπου οι δυνάμεις δίνουν ολονύχτια μάχη για να μην περάσουν οι φλόγες μέσα στον αρχαιολογικό χώρο.\nΕξίσου ανησυχητικό είναι και το μέτωπο της φωτιάς στο Διαβολίτσι Μεσσηνίας. Η πυρκαγιά που ξέσπασε το μεσημέρι της Τετάρτης στην περιοχή της Κάτω Μέλπειας πήρε γρήγορα μεγάλες διαστάσεις με αποτέλεσμα οι αρχές να εκκενώσουν έξι κοινότητες Άγιοι Θεόδωροι, Μοναστηράκι, Βράχος, Παραπούγκι, Καρνάσι και Δεσύλλα. Πλέον τα πύρινα μέτωπα που επεκτάθηκαν αστραπιαία, βρίσκονται κοντά στο Διαβολίτσι...\nΤιτάνια μάχη με τις φλόγες συνεχίζουν να δίνουν οι πυροσβέστες στην Ηλεία και ειδικότερο στο μέτωπο που καίει κοντά στην αρχαία Ολυμπία. Οι τελευταίες πληροφορίες αναφέρουν ότι η φωτιά βρίσκεται ένα χιλιόμετρο από το μουσείο της Αρχαίας Ολυμπίας, σε παράλληλη γραμμή.\nΣύμφωνα με το ilialive.gr o άνεμος άλλαξε φορά και η πυρκαγιά κατευθύνεται και πάλι προς την Αρχαία Ολυμπία. Οι πυροσβέστες καταβάλλουν υπεράνθρωπη προσπάθεια να ανακοπεί το μέτωπο, προκειμένου να μην περάσει στον Κρόνιο Λόφο.\nΤουλάχιστον 20 σπίτια σε Πελόπιο, Πλάτανο και Καυκανιά και περιουσίες έχουν παραδοθεί στις φλόγες, καθώς η φωτιά σαρώνει τα πάντα στο πέρασμά της. Ήδη, έχουν εκκενωθεί τουλάχιστον επτά οικισμοί με τους κατοίκους να απομακρύνονται προς ασφαλή σημεία.\nΣτην περιοχή επιχειρούν 160 πυροσβέστες, 50 οχήματα, 6 ομάδες πεζοπόρων τμημάτων, που συνεχίζουν να δίνουν τιτάνια μάχη, ενώ τις επόμενες ώρες αναμένεται νέα ενίσχυση των δυνάμεων πυρόσβεσης, αφού πυροσβέστες θα καταφτάσουν και από άλλες περιοχές της χώρας.\nΚατά την έκτακτη ενημέρωση, ο υφυπουργός Πολιτικής Προστασίας Νίκος Χαρδαλιάς ανακοίνωσε ότι επτά πυρκαγιές εκδηλώθηκαν σχεδόν ταυτόχρονα, εκ των οποίων 4 στην περιοχή της Αρχαίας Ολυμπίας. Οι προσπάθειες των αρχών εστιάζουν στον περιορισμό του μετώπου στο Πελόπιο, όπου η έκτασή του υπολογίζεται στο 1 χιλιόμετρο.\nΣε κατάσταση επιφυλακής έχει τεθεί ο αρχαιολογικός χώρος της Ολυμπίας, ενώ έχει ενεργοποιηθεί το σύστημα πυρόσβεσης της Διεθνούς Ολυμπιακής Ακαδημίας, που ρίχνει προληπτικά νερό στην περιοχή. Οι πυροσβεστικές δυνάμεις εξακολουθούν τις προσπάθειες να κρατήσουν μακριά τη φωτιά, ενώ μηχανήματα έργου ανοίγουν αντιπυρικές ζώνες.\nΠαράλληλα, έγινε σύσκεψη στο δημαρχείο της Αρχαίας Ολυμπίας, υπό την προεδρία του υπουργού Προστασίας του Πολίτη, Μιχάλη Χρυσοχοΐδη, με αφορμή το πύρινο μέτωπο στην περιοχή, στην οποία μετείχαν μεταξύ άλλων ο περιφερειάρχης Δυτικής Ελλάδας, Νεκτάριος Φαρμάκης, ο δήμαρχος Αρχαίας Ολυμπίας, Γιώργος Γεωργιόπουλος, ο αντιπεριφερειάρχης Ηλείας, Βασίλης Γιαννόπουλος, οι επικεφαλής της Πυροσβεστικής και της Αστυνομίας κ.ά.\nΣτην Αρχαία Ολυμπία βρίσκεται και η υπουργός Πολιτισμού και Αθλητισμού, Λίνα Μενδώνη που θέλει να έχει άμεση εποπτεία της κατάστασης στον αρχαιολογικό χώρο.\nΌπως δήλωσε ο Γιάννης Καρβέλης στο ΑΠΕ - ΜΠΕ, σχετικά με την συγκεκριμένη απόφαση, «δεν μπορούμε να διακινδυνεύσουμε την ασφάλεια του ιατρικού και νοσηλευτικού προσωπικού».\nΕπίσης, σύμφωνα με τον διοικητή της 6ης Υ.ΠΕ, «έχει ήδη ενημερωθεί το ΕΚΑΒ, ώστε οτιδήποτε προκύψει, να μεταφερθεί νοσοκομείο του Πύργου».\nΗ Πυροσβεστική έδωσε εντολή εκκένωσης της Αρχαίας Ολυμπίας. Οι πολίτες κλήθηκαν να απομακρυνθούν προς Μουριά και Αρχαία Πίσα και Ε.Ο. Τρίπολης- Ολυμπίας. Εντολή εκκένωσης δόθηκε και για το Λιντζόι, όπως και για το Λινάρι. Λεωφορεία μετέβησαν στην περιοχή, απομακρύνοντας πολίτες που δεν διαθέτουν δικό τους όχημα, ενώ οι εκκενώσεις έχουν ολοκληρωθεί, σύμφωνα με την Πυροσβεστική.\nΟι φλόγες συνεχίζουν με αμείωτο ρυθμό την καταστροφική τους πορεία στη Βόρεια Εύβοια. Λίγο πριν τις 21:00 έγινε γνωστό ότι έχει ξεσπάσει και νέο μέτωπο στην περιοχή Δάφνη που βρίσκεται κοντά στις Ροβιές. Την ίδια ώρα το σύνολο των πυροσβεστικών δυνάμεων έχει ρίξει το κύριο βάρος στον ορεινό όγκο και στα χωριά που έχουν παραμείνει κυκλομένα από τις φλόγες. Πιο συγκεκριμένα από εδάφους επιχειρούν 165 πυροσβέστες, πέντε πεζοπόρα τμήματα και 57 οχήματα. Με το πρώτο φως της νύχτας σταμάτησαν να επιχειρούν τα εναέρια μέσα.\nΗ πορεία της φωτιάς, ωστόσο, συνεχίζεται με αμείωτη ένταση, με συνέπεια να δοθεί εντολή εκκένωσης και του χωριού Σκεπαστή, προκειμένου να μην κινδυνεύσουν ανθρώπινες ζωές.\nΣημειώνεται ότι το απόγευμα της Τετάρτης οι αρχές κάλεσαν τους κατοίκους και τους τουρίστες να συγκεντρωθούν όλοι στην παραλία. Το χωριό εκκενώθηκε ενώ ο κόσμος απομακρύνθηκε με ferry boat. Πιο συγκεκριμένα απομακρύνθηκαν 85 άτομα από πέντε σκάφη του λιμενικού και ιδιωτικά σκάφη. Ακολούθως επιβιβάστηκαν στο οχηματογωγό «Πάραλος», με τελικό προορισμό το λιμάνι Αιδηψού.\nΣτο μάτι του κυκλώνα βρίσκεται για τρίτη συνεχόμενη ημέρα η Μεσσηνία καθώς μια ακόμα πυρκαγιά ξέσπασε το μεσημέρι της Τετάρτης στην περιοχή της Κάτω Μέλπειας.\nΗ φωτιά πήρε γρήγορα μεγάλες διαστάσεις με αποτέλεσμα οι αρχές να εκκενώσουν τις κοινότητες Άγιοι Θεόδωροι, Μοναστηράκι και Βράχος. Σύμφωνα με πληροφορίες που μετέδωσε η ΕΡΤ η φωτιά δημιούργησε δύο μέτωπα τα οποία βρίσκονται πλέον έξω από το Διαβολίτσι στη βόρεια και δυτική πλευρά του .\nΌπως έγινε γνωστό, νωρίτερα εστάλη μήνυμα του 112 σε όσους βρίσκονται στους οικισμούς Μοναστηράκι και Αγίους Θεοδώρους να εκκενώσουν προς Αγριλόβουνο από Διαβολίτσι, λόγω δασικής πυρκαγιάς που ξέσπασε στην περιοχή της Κάτω Μέλπειας.\nΣυγκεκριμένα το μήνυμα ανέφερε: «Αν βρίσκεστε στο Μοναστηράκι ή στους Αγίους Θεοδώρους εκκενώστε τώρα προς Αγριλόβουνο από Διαβολίτσι. Δασική πυρκαγιά στην περιοχή σας».\nΣύμφωνα με το Χάρτη Πρόβλεψης Κινδύνου Πυρκαγιάς, που εκδίδει η Γενική Γραμματεία Πολιτικής Προστασίας, για αύριο Πέμπτη 05 Αυγούστου 2021, προβλέπεται πολύ υψηλός κίνδυνος πυρκαγιάς, με κατηγορία κινδύνου 4 για τις εξής περιοχές:\n• Περιφέρεια Θεσσαλίας (ΠΕ Λάρισας, ΠΕ Μαγνησίας, ΠΕ Τρικάλων)\nat Αυγούστου 04, 2021


Μαγικη Πετσετα Θαλασσης - Παιδικη βιβλιοθηκη (BKS.0886121)\nΑρχική > Βιβλία > Παιδική Βιβλιοθήκη > ΜΑΓΙΚΗ ΠΕΤΣΕΤΑ ΘΑΛΑΣΣΗΣ\nΜΑΓΙΚΗ ΠΕΤΣΕΤΑ ΘΑΛΑΣΣΗΣ\nΣΩΤΗΡΟΠΟΥΛΟΥ ΦΙΛΙΠΠΑ ΕΛΙΝΑ στην κατηγορία ΠΑΙΔΙΚΗ ΒΙΒΛΙΟΘΗΚΗ\nΤι είχαν ακούσει αυτές οι πετσέτες θαλάσσης!\nΌλα μας τα όνειρα, τους προβληματισμούς μας, τα πιστεύω μας. Πάνω τους μπερδεύονταν τα κομμάτια μας, καθώς στη βιασύνη μας να ξαπλώσουμε, τα μισά πόδια και χέρια βρίσκονταν στην πετσέτα του άλλου, όπου με μια φωνή βάζαμε τα όριά μας.\nΌμως, μαζί με τα κύτταρα ακολουθούσαν και οι ιδέες μας, οι επιθυμίες μας, τα προβλήματά μας. Κι έτσι, σ' εκείνες τις πετσέτες θαλάσσης κάναμε κατάθεση ψυχής, καθώς πάνω τους ζωγραφίζονταν ο εαυτός μας, το είναι μας. Και όταν τις μαζεύαμε για να πάρουμε τον ανήφορο της επιστροφής, σ' αυτές ακόμα ζούσε το όνειρο και η προσμονή για το μελλούμενο, το οποίο φάνταζε γλυκό σαν μέλι και όχι πικρόχολο, όπως βλέπουν οι μεγάλοι τα πράγματα. Γιατί στα νιάτα υπάρχει μόνο το γέλιο, η θετική πλευρά, η αισιοδοξία. Και όλα φαίνονται όμορφα και ιδιαίτερα.\nΜΑΓΙΚΗ ΠΕΤΣΕΤΑ ΘΑΛΑΣΣΗΣ (BKS.0886121)\nΜΑΓΙΚΗ ΠΕΤΣΕΤΑ ΘΑΛΑΣΣΗΣ BKS.0886121 ΣΩΤΗΡΟΠΟΥΛΟΥ ΦΙΛΙΠΠΑ ΕΛΙΝΑ ΣΩΤΗΡΟΠΟΥΛΟΥ ΦΙΛΙΠΠΑ ΕΛΙΝΑ ΠΑΙΔΙΚΗ ΒΙΒΛΙΟΘΗΚΗ ΜΑΓΙΚΗ ΠΕΤΣΕΤΑ ΘΑΛΑΣΣΗΣ